Δεν ξέρω αν σας έπιασε το κρύο, ή αν δεν καταλάβατε τίποτα, πάντως απο ότι δείχνει η ιστοσελίδα του Χιονοδρομικού Κέντρου του Παρνασσού τα πρώτα χιόνια έπεσαν στο τουριστικό αυτό βουνό που είναι ακριβώς από πάνω μας.\nΔεν ξέρω αν έχετε στρώσει χαλιά, πάντως καιρός είναι να αρχίσετε να το σκέφτεστε.\nΗ φωτογραφία είναι απο τα Κελάρια σε υψόμετρο 1950 μέτρα\nΑπό την Ιστοσελίδα του Χιονοδρομικού κέντρου\nΓια την μετεγκατάσταση της "Πινακοθήκης Παπαλουκά"\nΣας παρουσιάζουμε μια νέα ιστοσελίδα για τα πολιτιστικά της Άμφισσας και το σημερινό της άρθρο.\nΠιστεύοντας στην μεγάλη αξία, καλλιτεχνική και όχι μόνο, της συλλογής των έργων του ζωγράφου Σπύρου Παπαλουκά της Δημοτικής Πινακοθήκης Άμφισσας «Σπύρος Παπαλουκάς», το blog μας ανοίγει δημόσια το μεγάλο πρόβλημα της στέγασης της. Το κτήριο στα Ταμπάκικα που την φιλοξενεί είναι εντελώς ακατάλληλο για πινακοθήκη, ο εκθεσιακός του χώρος είναι πολύ μικρός, με αποτέλεσμα ένα μικρό μόνο μέρος των έργων της συλλογής να μπορεί να εκτεθεί, μόλις 20 από τα 200 έργα, αδύναμος για ένα μεγάλο εκθεσιακό πρόγραμμα, αλλά και άσχετος αισθητικά και περιβαλλοντικά με το περιεχόμενο των έργων της συλλογής. Η συγκεκριμένη θέση της Πινακοθήκης μπορεί να δικαιολογηθεί μόνο ως μια προσωρινή κατάσταση. Η μετεγκατάσταση της πρέπει άμεσα να αρχίσει να συζητείται και να προβληματίζει τον Δήμο και τους τοπικούς φορείς. Αναγνωρίζοντας την οικονομική στενότητα του Δήμου προτείνουμε τρία κτήρια στο κέντρο της πόλης που θα μπορούσαν με ελάχιστες μετατροπές να φιλοξενήσουν την Πινακοθήκη Παπαλουκά.Κατά αρχήν το ιστορικό ... κτήριο του παλαιού γηροκομείου της πόλης που αναπαλαιώνεται τώρα, προοριζόμενο ανοήτως για σχολείο δεύτερης ευκαιρίας, και που βρίσκεται μάλιστα σε ελάχιστα μέτρα από τον Μητροπολιτικό Ναό. Αυτή τη μοναδική ευκαιρία να βγαίνεις από την πινακοθήκη των ανθιβόλων και δίπλα στο Ναό να μπορείς να θαυμάσεις τις αγιογραφίες του Παπαλουκά νομίζω την αντιλαμβανόμαστε όλοι. Το δεύτερο κτήριο είναι η παλαιά Ate Bank στην κεντρική λεωφόρο της πόλης, ένα σχετικά νέο κτήριο, με μεγάλους ανοικτούς χώρους και άνετο προαύλιο για την δημιουργία ενός καφέ ή μιας γλυπτοθήκης. Και το τρίτο προτεινόμενο κτήριο είναι η παραδοσιακή κατοικία Κορδώνη που ανήκει στον Δήμο. Είχε προταθεί από την προηγούμενη δημοτική αρχή για Πινακοθήκη και είχαν γίνει μάλιστα και οι σχετικές μελέτες από τον αρχιτέκτονα Δημήτριο Κουτσογιάννη. Στο blog μας τρέχει ήδη μια ανοικτή, on line, ψηφοφορία για τα τρία αυτά κτήρια, έως την 25η Φεβρουαρίου του 2010. Θα επανέλθουμε…\nΑπό την νέα Ιστοσελίδα Εν Αμφίσση στην οποία μπορείτε να βρείτε αι άλλα ενδιαφέροντα άρθρα.\nΠολύ μεγάλη ήτανε η αύξηση της επισκεψιμότητας και τον μήνα Οκτώβριο. Απο 16.113 που ήταν οι σελίδες που διαβάστηκαν τον Σεπτέμβριο, φτάσανε στις 21.532 τον Οκτώβριο, κάνοντας μια μεγάλη αύξηση πάνω από 30%. Αυτό το γεγονός μας κατοχυρώνει με ακόμα πιο υψηλά ποσοστά στην μεγαλύτερη σε αναγνωσιμότητα σελίδα του Νομού μας.\nΟι επισκέπτες μας από 8.115 τον Σεπτέμβρη, αυξήθηκαν σε 9.621 τον Οκτώβρη σημειώνοντας αύξηση 20% σε ένα μήνα.\nΤο κυριότερο όμως είναι η δική σας η συμμετοχή, με τα σχόλια και τις παρεμβάσεις σας, δείχνετε να... αισθάνεστε το iteanet σαν την δικιά σας φωνή, σαν τον τόπο που μπορείτε να γράψετε ελεύθερα την άποψή σας.\nΕμείς συνεχίζουμε την προσπάθεια που ξεκίνησε σαν παιχνίδι στην αρχή πριν ένα χρόνο, και συνέχισε δίνοντας φωνή σε αυτούς που δεν είχαν.\nΤο κυριότερο άλλωστε δεν είναι να φτιάξεις ακόμα ένα μέσο που θα προβάλει τις ανακοινώσεις των μηχανισμών εξουσίας και τις επιδιώξεις τους, αυτά υπάρχουν και ίσως είναι και καλύτερα αισθητικά από το iteanet, μιας και αυτό γίνεται επι πληρωμής. Το σπουδαιότερο, είναι η προβολή της φωνής του απλού πολίτη και η κάθε προσπάθεια δραστηριοποίησής του, αυτό δεν το θέλουν όλοι και μερικούς μάλιστα τους φοβίζει.\nΕυχαριστούμε τις εφημερίδες του Νομού μας που αντιγράφουν σχόλια φωτογραφίες και θέματα απο το Iteanet, δεν είχαμε ποτέ ανταγωνιστικές σχέσεις με αυτές, άσχετα με τα συναισθήματα λύπης που αισθανόμαστε όταν δεν αναφέρουν την προέλευσή του υλικού τους. Εμείς θα συνεχίσουμε να δίνουμε ερεθίσματα στους αναγνώστες μας, αυτή είναι η δική μας επιδίωξη.\nΕλπίζουμε στο μέλλον να γίνουμε καλύτεροι και να διορθώσουμε κάποια από τα προβλήματά μας, εσείς πρέπει απλώς να μας τα υποδείξετε, αν τα καταλάβουμε, θα είναι καλό για όλους μας.\nΔείτε τα προηγούμενα στατιστικά\nστις 11/01/2009 6 σχόλια: Σύνδεσμοι σε αυτήν την ανάρτηση\nΣυνεχίζεται και τελειώνει σήμερα Κυριακή 1/11, η Έκθεση Υποβρύχιας Φωτογραφίας στο Παλαιό Δημαρχείο Ιτέας στις 6μμ με την ομιλία που θα πραγματοποιηθεί με θέμα: " Τα δελφίνια του Κορινθιακού " απο κα Κ. Σκώττη\nΤην έκθεση διοργανώνουν ο Σύλλογος Ερασιτεχνών Αυτοδυτών "ΤΗΘΥΣ",οι Πολίτες της Φωκίδας για τον Κορινθιακό και ο Φυσιολατρικός Όμιλος Παραλιακής Φωκίδας.\nΗ παρέλαση στην Ιτέα\nστις 10/31/2009 2 σχόλια: Σύνδεσμοι σε αυτήν την ανάρτηση\nΚΚΕ - ΚΝΕ Σήκωσαν τις μπάρες σε 13 σταθμούς διοδίων\nΔΥΝΑΜΙΚΗ ΚΙΝΗΤΟΠΟΙΗΣΗ ΚΚΕ - ΚΝΕ\nΣήκωσαν τις μπάρες σε 13 σταθμούς διοδίων\nΚεντρικό αίτημα «Να καταργηθούν τώρα όλα τα διόδια»\nΜε μια δυναμική και συντονισμένη κινητοποίηση χτες το απόγευμα, δυνάμεις του ΚΚΕ και της ΚΝΕ προχώρησαν στο μπλοκάρισμα 13 σταθμών διοδίων που βρίσκονται κατά μήκος του εθνικού οδικού δικτύου. Και απαίτησαν να καταργηθούν όλα τα διόδια και οι συμβάσεις λαϊκής αφαίμαξης τύπου ΣΔΙΤ που ψήφισαν το ΠΑΣΟΚ και η ... ΝΔ και χαρατσώνουν πολλαπλά το λαό, και για την κατασκευή, και για τη χρήση των έργων.\nΟι κομμουνιστές από τα μεγάφωνα καλούσαν τους διερχόμενους οδηγούς: «Μη δέχεσαι να σε ληστεύουν μέσω και των διοδίων οι μεγάλοι κατασκευαστικοί όμιλοι. Είναι προκλητικές οι επιδοτήσεις που δίνουν στο μεγάλο κεφάλαιο. Στην ουσία, το Δημόσιο χρηματοδοτεί τα έργα και αυτοί συμμετέχουν μόλις με 10%, ενώ τους παραχωρείται το δικαίωμα να το εκμεταλλεύονται για δεκαετίες (30 - 35 έτη)!».\nΛίγο πριν τις 6 το απόγευμα, μπλοκάρουν τα διόδια των Αφιδνών και στα δύο ρεύματα της Αθηνών - Λαμίας. Ενα μεγάλο πανό ξεδιπλώνεται μπροστά από τα διόδια: «Να καταργηθούν τώρα όλα τα διόδια - ΚΚΕ». Την ίδια στιγμή, από την ντουντούκα καλούνται οι οδηγοί να περάσουν ελεύθερα: «Εχεις το δικαίωμα σε δωρεάν σύγχρονους και ασφαλείς αυτοκινητόδρομους, γιατί τους έχεις πληρώσει και συνεχίζεις να τους πληρώνεις με τα υπέρογκα τέλη κυκλοφορίας, με τους μεγάλους φόρους στα καύσιμα». Μέχρι τις 9 το βράδυ, τα αυτοκίνητα περνούσαν ελεύθερα. Το «παρών» έδωσε ο Γιάννης Γκιόκας, βουλευτής του ΚΚΕ.\nΓια περίπου τρεις ώρες από τις 6 έως τις 9 το βράδυ, οι οδηγοί περνούσαν ελεύθερα από τα διόδια της Ελευσίνας. Με τα οχήματα να κορνάρουν ρυθμικά συνέχεια, επιβραβεύοντας έτσι την κινητοποίηση του ΚΚΕ, τα μέλη του Κόμματος, με κόκκινες σημαίες, δύο τεράστια πανό, ντουντούκες και μοιράζοντας ανακοινώσεις, κάλεσαν τους εργαζόμενους: Να μη δεχθούν τη νέα ληστεία σε βάρος τους με ευθύνη των κυβερνήσεων ΠΑΣΟΚ και ΝΔ. Στην κινητοποίηση συμμετείχε και ο βουλευτής του ΚΚΕ Γ. Μαυρίκος.\nΜάλγαρα - Λεπτοκαρυά\nΤα διόδια τα Μαλγάρων μπλόκαραν χθες από τις 4 μέχρι τις 6 το απόγευμα μέλη, φίλοι και στελέχη της ΚΟΘ του ΚΚΕ, επιτρέποντας την ελεύθερη διέλευση σε εκατοντάδες οδηγούς. Το ΚΚΕ - τόνιζαν - αγωνίζεται για να καταργηθούν τα διόδια, να υπάρχει παντού ελεύθερη διέλευση, χωρίς κανένα χαράτσι στους εθνικούς δρόμους, αφού όλα αυτά τα έργα κατασκευάστηκαν με χρήματα του ελληνικού λαού. Στην κινητοποίηση συμμετείχαν και οι βουλευτές του ΚΚΕ Γιάννης Ζιώγας, Σοφία Καλαντίδου και Αγγελος Τζέκης. Κινητοποίηση έγινε την ίδια ώρα και στα διόδια της Λεπτοκαρυάς.\nΘεσσαλία - Φθιώτιδα\nΤις μπάρες των διοδίων στον Πυργετό, στο Μοσχοχώρι και την Πελασγία σήκωσαν χτες και οι κομμουνιστές της Θεσσαλίας, τα μέλη, οι φίλοι και οι οπαδοί του ΚΚΕ και της ΚΝΕ, από τις 5 το απόγευμα, διεκδικώντας να καταργηθούν τα χαράτσια και το δικαίωμα στις δημόσιες, φθηνές συγκοινωνίες για όλο το λαό. Στην κινητοποίηση στην Πελασγία συμμετείχαν και κομμουνιστές από τη Φθιώτιδα.\nΑΚΤΙΟ - ΠΡΕΒΕΖΑ\nΠαραβρέθηκαν, μεταξύ των άλλων, στον Πυργετό, ο Αντ. Σκυλλάκος, βουλευτής Λάρισας του ΚΚΕ, στην Πελασγία, ο Απ. Νάνος, βουλευτής Μαγνησίας του ΚΚΕ και στο Μοσχοχώρι ο Αχ. Κανταρτζής, γραμματέας της Κοινοβουλευτικής Ομάδας του Κόμματος.\nΤα διόδια στον κόμβο της Τραγάνας στη Φθιώτιδα «άνοιξαν» χθες από τις 5 το απόγευμα έως τις 8, μέλη του ΚΚΕ μαζί με μέλη της Συντονιστικής Επιτροπής Αγώνα Τραγάνας, με βασικό αίτημα να καταργηθούν τόσο τα μετωπικά διόδια, όσο και τα πλευρικά, τα οποία στήθηκαν πριν από περίπου ένα μήνα στην είσοδο του χωριού.\nΔυνάμεις του ΚΚΕ και της ΚΝΕ από κάθε νομό της Πελοποννήσου και την Αιτωλοακαρνανία «απελευθέρωσαν» για τρεις περίπου ώρες τα διόδια σε έξι σημεία των Εθνικών Οδών Κορίνθου - Τρίπολης, Τρίπολης - Κορίνθου, Κορίνθου - Αθήνας, Κορίνθου - Πατρών και Πατρών - Ιωαννίνων. Στις 5 το απόγευμα, με μια συντονισμένη κίνηση, μέλη και φίλοι του Κόμματος «άνοιξαν» τα διόδια στον Ισθμό, στο Κιάτο, στο Σπαθοβούνι, στη Νεστάνη, στο Ρίο και στη γέφυρα του Ρίου - Αντιρρίου, καταργώντας το υπέρογκο χαράτσι.\nΤις μπάρες των διοδίων στη Ζεύξη Ακτίου - Πρέβεζας σήκωσαν για δυο ώρες οι κομμουνιστές από Πρέβεζα, Λευκάδα και Βόνιτσα που προχώρησαν σε αποκλεισμό τους, επιτρέποντας την ελεύθερη διέλευση των οχημάτων χωρίς να πληρώνουν χαράτσι. Σημειώνουμε ότι στον παραπάνω σταθμό έγινε πρόσφατα αύξηση της μηνιαίας κάρτας από 60 σε 80 ευρώ, ενώ μειώθηκε ταυτόχρονα το χρονικό διάστημα των προβλεπόμενων μετακινήσεων από τους τέσσερις στον ένα μήνα!\nστις 10/31/2009 Δεν υπάρχουν σχόλια: Σύνδεσμοι σε αυτήν την ανάρτηση\nΗΠΑ: 9 Τράπεζες χρεωκόπησαν μέσα σε μια μέρα\nΟι περισσότερες χρεωκοπίες τραπεζών μέσα σε μια μέρα από τότε που εκδηλώθηκε η κρίση. Αυτό ανακοίνωσαν οι αμερικάνικες αρχές την Παρασκευή. Έτσι ο αριθμός των χρεωκοπημένων τραπεζών μέσα στο 2009 έφτασε τις 115,ο μεγαλύτερος από το 1992.Οι αναλυτές αναμένουν ότι θα αυξηθεί κι άλλο ο αριθμός των τραπεζών που θα κατεβάσουν ρολά.Μεταξύ αυτών και η National Bank της Καλιφόρνιας,η τέταρτη σε μέγεθος τράπεζα που χρεωκοπεί αυτή τη χρονιά.\nΣύμφωνα με την αμερικάνικη εταιρεία ... οικονομικών ερευνών CreditSights, οι μεγάλες αμερικάνικες τράπεζες που κατόρθωσαν να διασωθούν από την καταστροφή με τα λεφτά του αμερικανικού δημοσίου έχουν ανακάμψει και βαδίζουν ολοταχώς προς μια νέα φούσκα.Το ότι αυτές δεν αποτελούν παρά την κορυφή του παγόβουνου σήμερα σαν σήμερα δεν αποτελεί είδηση. Σύμφωνα με την CreditSights μέχρι το 2011 θα χρεωκοπήσουν άλλες 1100 τράπεζες,το 13,4% του συνόλου των αμερικάνικων τραπεζών. Ο λόγος, οι τοξικοί τίτλοι κάθε είδους που κυκλοφορούν στην αγορά.Στο μεταξύ,δεν φτάνουν και σημάδια ανάκαμψης από την λεγόμενη πραγματική οικονομία, εκεί όπου παράγετε η υπεραξία.\nστις 10/30/2009 7 σχόλια: Σύνδεσμοι σε αυτήν την ανάρτηση\nστις 10/30/2009 1 σχόλιο: Σύνδεσμοι σε αυτήν την ανάρτηση\nστις 10/30/2009 Δεν υπάρχουν σχόλια: Σύνδεσμοι σε αυτήν την ανάρτηση\nΗ ταινία της Κυριακής της κινηματογραφικής λέσχης της Άμφισσας\nΗ Κινηματογραφική λέσχη Άμφισσας παρουσιάζει την Κυριακή Κυριακή 01 Νοεμβρίου και ώρα 20.00 στο Πνευματικό Κέντρο Άμφισσας την ταινία\nPUBLIC ENEMY PART 1 -ΜΕΡΟΣ 1ο(2008)\nΣκηνοθέτης : Jean-Francois Richet\nΣεναριογράφος : Abdel Raouf Dafri /Jean-Francois Richet\nΗθοποιοί :Vincent Cassel /Cecile De France /Gerard Depardieu /Gilles Lellouche /Roy Dupuis /Elena Anaya\nmore info: PUBLIC ENEMY PART 1 (2008)\nΟ Βενσάν Κασέλ είναι ο Ζακ Μεσρίν. Ο άνθρωπος με τα χίλια πρόσωπα, ο αδίστακτος δολοφόνος. Αναρίθμητες ληστείες τραπεζών, απαγωγές, φόνοι και πολλαπλές αποδράσεις από τις φυλακές… Καταζητούμενος από τις αρχές της Γαλλίας, Ισπανίας, του Καναδά και της Βενεζουέλας, σε μια περίοδο σχεδόν είκοσι χρόνων… Τα λόγια είναι περιττά για τον απόλυτο σταρ των εγκληματιών. Βασισμένη στο 'L'Instinct de Mort', την αυτοβιογραφία που ο Μεσρίν έγραψε κρυφά μέσα στη φυλακή, πριν αποδράσει ξανά, η ταινία μας ξεναγεί στο σκοτεινό κόσμο του θρυλικού εγκληματία με το ... δολοφονικό ένστικτο. Στο ρόλο του Μεσρίν, ο αγαπημένος "κακός" του Ευρωπαϊκού κινηματογράφου, Βενσάν Κασέλ, γνωστός από τις ταινίες του 'Το Κορίτσι των Γενεθλίων', 'Τα Πορφυρά Ποτάμια' και 'Μη Αναστρέψιμος'. Στο δεύτερο ρόλο, ο μεγάλος σταρ του Γαλλικού κινηματογράφου, Ζεράρ Ντε Παρντιέ, υποψήφιος για Όσκαρ για τον ρόλο του στο 'Σιρανό Ντε Μπερζερακ'.\nΑγαπά τις γυναίκες, τα όπλα, τις τράπεζες και τη δόξα. Χαρακτηρισμένος ως ο νούμερο ένα δημόσιος κίνδυνος, είναι ο πιο περιβόητος γκάνγκστερ της εποχής του. Λατρεύει τον κινηματογράφο και σκηνοθετεί τη ζωή του ώστε να δημιουργήσει το δικό του έπος, μεταξύ ρομαντισμού και σκληρότητας, επιδειξίας και τραγωδίας.\nστις 10/29/2009 1 σχόλιο: Σύνδεσμοι σε αυτήν την ανάρτηση\nΦωτογραφίες απο την παρέλαση στην Ιτέα\nΔείτε περισσότερες φωτογραφίες πατώντας στο περισσότερα, πατήστε απάνω στην φωτογραφία για να την δείτε σε μεγαλύτερο μέγεθος\nστις 10/29/2009 4 σχόλια: Σύνδεσμοι σε αυτήν την ανάρτηση\nΚαρβέλι παραγεμιστό με ηρωίνη στις φυλακές της Άμφισσας\nΜέσα στο ψωμί είχε κρύψει κρατούμενος στις Δικαστικές Φυλακές της Άμφισσας ηρωίνη.\nΣωφρονιστικοί υπάλληλοι, σε έρευνα που έκαναν στους χώρους της φυλακής, εντόπισαν ψωμί μέσα σε κάδο απορριμμάτων, που ήταν σε κοινόχρηστο χώρο θαλάμου, το οποίο περιείχε ηρωίνη βάρους 71,4 γραμμαρίων.\nΤο αστυνομικό τμήμα Άμφισσας διεξάγει προανάκριση για το θέμα.\nστις 10/29/2009 Δεν υπάρχουν σχόλια: Σύνδεσμοι σε αυτήν την ανάρτηση\nΗ Ασημένια Τσιγαρίδα απο τον Ν.Ο. Ιτέας στην Εθνική και στην Γλυφάδα.\nΔΕΛΤΙΟ ΤΥΠΟΥ Ν.Ο.ΙΤΕΑΣ\nΤο φετινό διεθνές τουρνουά υδατοσφαίρισης νεανίδων με την επωνυμία «ΠΥΘΙΑ 2009» ήταν ιδιαίτερα σημαντικό για τον Ν.Ο.ΙΤΕΑΣ. Εκτός από τη συμμετοχή των κορυφαίων παγκοσμίως ομάδων (Ιταλία, Αυστραλία, Ισπανία, Ολλανδία ), για πρώτη φορά φέτος, συμμετείχε στην Εθνική Ομάδα της Ελλάδος και αθλήτρια του Ν.Ο.ΙΤΕΑΣ (Ασημένια ΤΣΙΓΑΡΙΔΑ) . Η σκληρή προπόνηση και οι καλές της επιδόσεις κέντρισαν το ενδιαφέρον του Ομοσπονδιακού προπονητή κ. Κώστα ΠΕΤΡΑΚΗ , ο οποίος την κάλεσε στο τουρνουά αυτό. Η επιτυχημένη παρουσία της στους αγώνες, είχε ως αποτέλεσμα τη συμμετοχή της και στο επόμενο διεθνές τουρνουά στη Γαλλία καθώς και τη συμμετοχή της στο Παγκόσμιο Πρωτάθλημα Νεανίδων (Ρωσία 9-15 Αυγούστου).\nΦυσικό επακόλουθο αυτών των διακρίσεων ήταν η επιλογή της από την ομάδα πόλο της ΒΟΥΛΙΑΓΜΕΝΗΣ (κατηγορία Α1 Γυναικών και Πρωταθλήτρια Ευρώπης...\nγια το 2009) , στην οποία θα αγωνίζεται από τη φετινή σεζόν. Ήδη συμμετείχε στον αγώνα του Ευρωπαϊκού Σούπερ-Καπ ,όπου η ΒΟΥΛΙΑΓΜΕΝΗ κατέκτησε το τρόπαιο νικώντας τη Ρωσική ΣΤΟΥΡΜ ΤΣΕΧΟΦ με 11 – 6.\nΕυχόμαστε στην Ασημένια καλή συνέχεια και πολλές επιτυχίες στην καριέρα της..\nΕπίσης θέλουμε να ευχηθούμε καλή συνέχεια και στον αδελφό της Σπύρο ΤΣΙΓΑΡΙΔΑ ,ο οποίος αφού βοήθησε την ομάδα Ανδρών του Ν.Ο.ΙΤΕΑΣ να ανέβει στη Γ’ Εθνική, θα αγωνιστεί φέτος με την ομάδα των ΑΡΓΟΝΑΥΤΩΝ ΒΟΛΟΥ (Α2 Κατηγορία).\nΕλπίζουμε το παράδειγμα των δύο αυτών αθλητών μας να γίνει πόλος έλξης για τα μικρά παιδιά ,ώστε να ασχοληθούν με τα αθλήματα του υγρού στίβου.\nΤο ΔΣ του Ν.Ο.ΙΤΕΑΣ\nΜια πρώτη μικρή νίκη στο Λιδορίκι\nΤην Τρίτη 27-10-2009 το βράδυ έγινε Δημοτικό συμβούλιο στον Δήμο Λιδορικίου. Ένα από τα θέματα που απασχόλησαν τα Δημοτικό συμβούλιο ήταν η ενημέρωση από πλευράς μεταλλευτικής Εταιρείας των επιπτώσεων των νέων εξορύξεων που σχεδιάζονται στην περιοχή του Λιδορικίου.\nΣτην συνεδρίαση προσήλθαν και αρκετοί κάτοικοι που είχαν ενημερωθεί ότι επρόκειτο να συζητηθεί αυτό το θέμα, μιας και η εταιρεία τις προηγούμενες ημέρες είχε κάνει συναντήσεις με κτηνοτρόφους της περιοχής ώστε αυτοί να μην έχουν ... αντιρρήσεις.\nΗ περιοχή στην οποία αναφερόμαστε είναι τα Κόκκινα χώματα και είναι γνωστή περιοχή σε όλους τους Λιδορικιώτες μιας και πηγαίναν εκεί τα παλιότερα χρόνια με τις οικογένειές τους.\nΗ περιοχή είναι πλούσιο βοσκοτόπι και η μετατροπή της σε μεταλλείο μειώνει ακόμα περισσότερο τις διαθέσιμες εκτάσεις βοσκοτόπων στην περιοχή, που είναι ήδη κορεσμένη. Αυτό αποδεικνύεται από το γεγονός ότι ήδη οι κτηνοτρόφοι του Λιδορικίου, ενεργοποιούν βοσκότοπους και έξω από το δημοτικό τους διαμέρισμα έτσι ώστε να μπορούν να συνεχίσουν να παίρνουν τις επιδοτήσεις για τα ζώα τους.\nΑυτή η δραστηριοποίηση των κατοίκων για την προστασία του περιβάλλοντος της περιοχής τους, είναι ένα νέο δεδομένο που μας γεμίζει ελπίδα.\nΟι κάτοικοι μπαίνουν στο προσκήνιο και ο ΣΥΡΙΖΑ θα ενώσει και αυτός μαζί τις δυνάμεις του για να υποστηρίξει αυτόν τον αγώνα.\nΣίγουρα ο αγώνας θα είναι μακρύς αλλά η εμφάνιση των κατοίκων στο προσκήνιο, είναι ο παράγοντας που μπορεί να ανατρέψει τις εξελίξεις που έχουν δρομολογηθεί για την περιοχή.\nΤο κείμενο είναι από την σελίδα του ΣΥΡΙΖΑ Φωκίδας ενώ η φωτογραφία είναι απο το Κόκκινο χώμα, ή Κόκκινο χούμα και την βρήκα από την σελίδα www.lidoriki.com που ασχολήθηκε με αρκετά άρθρα για το θέμα.\nΕτικέτες Λιδορίκι, Μεταλλεία, ΣΥΡΙΖΑ Φωκίδας


Tsimpidas: Γιατί είμαστε κορόιδα...\nΓιατί είμαστε κορόιδα...\nΌλοι οι κλάδοι είναι οργανωμένοι και ενωμένοι. Είτε έχουν δίκιο είτε άδικο, είναι οργανωμένοι και ενωμένοι.\nΙδού δύο από χιλιάδες παραδείγματα !\nΣε καμία χώρα του πολιτισμένου ημισφαιρίου...\n...δεν σταματάς ελεύθερο ταξί ρωτώντας τον ταξιτζή με υπόκλιση αν τον βολεύει η κατεύθυνσή σου, για να μπεις στο ταξί του να σε πάει στον προορισμό σου, κάνοντας στη διαδρομή περισσότερες στάσεις από ένα λεωφορείο.\nΈχουν καταφέρει να επιβάλουν τους δικούς τους κανόνες και εμείς οι υπόλοιποι με σκυμμένο το κεφάλι τους αποδεχόμαστε. Γιατί; Γιατί είμαστε κορόιδα...\nΚάνουν τριμερή συνάντηση\nα) Κρατικός Εκπρόσωπος\nΕρήμην του καταναλωτή. Τον αγνοούν παντελώς. Τον ειδοποιούν δε, ότι θα πρέπει να αγοράσει για τρεις μέρες ψωμί, όσο θα διαρκέσει η απεργία.\nΑς μην ξεχνάμε ότι ζητάμε 1 κιλό ψωμί και μας δίνουν μία φραντζόλα που ζυγίζει 700 γραμμάρια.\nΜία φορά σε έναν φούρνο ζήτησα 700 γραμμάρια ψωμί και με κοίταγε ο υπάλληλος σαν εξωγήινο. Μου είπε ότι δεν μπορεί να το κόψει και ότι πουλάει την φραντζόλα ολόκληρη!!! Νόμισε ότι δεν είχα αρκετά χρήματα και του ζητούσα να κόψει από την φραντζόλα...\nΓιατί; Γιατί είμαστε κορόιδα...\nΚάποτε στην πολιτεία της Νέας Υόρκης αποφάσισε ο κυβερνήτης να αυξήσει τη βενζίνη για λίγα cents για να καλύψει κάποιες ανάγκες.\nΟ εκεί σύλλογος αυτοκινητιστών και καταναλωτών (που εμείς οι έξυπνοι τους λέμε Αμερικανάκια) δεν δέχθηκε αυτήν την αύξηση και αποφάσισαν την ακινητοποίηση όλων των αυτοκινήτων για μία ώρα όπου και αν βρίσκονταν στην πολιτεία της Νέας Υόρκης. Άπαντες σταμάτησαν τη συγκεκριμένη ώρα τα αυτοκίνητά τους.\nΠιστεύετε ότι θα μπορούσε να γίνει κάτι τέτοιο εδώ στην Ελλάδα; (να θυμηθούμε ότι όταν οι καταναλωτικές οργανώσεις αποφασίζουν μποϋκοτάζ στα σούπερ μάρκετ, όλοι τρέχουν να ψωνίσουν τα πάντα την προηγούμενη μέρα;)\nΑνεξάρτητα αν θα ωφεληθείτε εφοριακά.\nΑς ζητάμε απόδειξη για να έχουμε την ηθική ικανοποίηση ότι δεν είμαστε το μοναδικό κορόιδο που πληρώνει εφορία.\nΑς κάνουμε τους συλλόγους καταναλωτών πιο ισχυρούς.


× Η γυναίκα στη μέση βυζαντινή εποχή. Κοινωνικά πρότυπα και καθημερινός βίος στα αγιολογικά κείμενα. (Β΄ ανατύπωση) 1 X € 30,00\nΠροβολή καλαθιού Το προϊόν “Η γυναίκα στη μέση βυζαντινή εποχή. Κοινωνικά πρότυπα και καθημερινός βίος στα αγιολογικά κείμενα. (Β΄ ανατύπωση)” έχει προστεθεί στο καλάθι σας.


Altamira: Ακριβά ακίνητα που πούλησε το... | IN Business News | Ανάπτυξη Γης - Κατασκευές\nΧαράλαμπος Μιχαήλ 21/10/2019 07:46\nΣε σημαντικά deals προχώρησε το 2019 η ομάδα διαχείρισης περιουσιακών στοιχείων της Altamira για πώληση μεγάλης αξίας ακινήτων που έχουν περιέλθει στο χαρτοφυλάκιο της μέσα από την πρακτική της ανταλλαγής χρέους έναντι ακινήτου.\nΑξίζει να σημειωθεί πως σε ορισμένες περιπτώσεις η ομάδα της Altamira προχώρησε σε διάφορες ενέργειες που είτε ανέβασαν την αξία του ακινήτου είτε διευκόλυναν την προσέλκυση επενδυτών για συγκεκριμένα ακίνητα.\nΠιο κάτω το InBusinessNews παρουσιάζει κάποια από τα ακριβότερα ακίνητα στο χαρτοφυλάκιο της Altramira που πουληθήκαν το 2019.\nΒιομηχανικές αποθήκες στην Πάφο\nΠωλήθηκε σύμπλεγμα βιομηχανικών αποθηκών εντός της βιομηχανικής περιοχής Αγίας Βαρβάρας Πάφου, με ζητούμενη τιμή €2.900.000. Οι συγκεκριμένες αποθήκες είχαν εμβαδόν περίπου 9.000τ.μ. ενώ το συνολικό εμβαδόν του τεμαχίου ήταν σχεδόν 50.000τ.μ. Η συγκεκριμένη βιομηχανική περιοχή θεωρείται μια από τις πιο υποσχόμενες βιομηχανικές περιοχές της επαρχίας Πάφου, εφόσον σημαντικό της πλεονέκτημα αποτελεί η άμεση πρόσβαση στον αυτοκινητόδρομο Λεμεσού – Πάφου.\nΑξίζει να υπογραμμιστεί πως η Altamira διαθέτει προς πώληση ακόμη ένα μεγάλο βιομηχανικό τεμάχιο στην περιοχή, εμβαδού 133.129 τ.μ. με ζητούμενη τιμή €4.700.000. Το μεγάλο του εμβαδόν και η πρόσοψη διευρύνουν τις δυνατότητες αξιοποίησής του, καθώς μπορεί να αναπτυχθεί ως ενιαία ιδιοκτησία με την κατασκευή πληθώρας βιομηχανικών αποθηκών με σκοπό την ενοικίαση τους με σχετικά καλή απόδοση ή να διαχωριστεί σε μικρότερα βιομηχανικά τεμάχια.\nΕμπορικό κτήριο στην είσοδο της Λευκωσίας\nΤο 2019 η Altamira προχώρησε στην πώληση πολυώροφου εμπορικού κτηρίου το οποίο βρίσκεται σε μια ιδιαίτερα ελκυστική τοποθεσία στην είσοδο της Λευκωσίας. Πρόκειται για ανακαινισμένο ακίνητο με εμβαδόν καλυμμένων χώρων περί τα 1.350τ.μ. σε μια περιοχή με μεγάλη κινητικότητα, που βρίσκεται σε έναν από τους πιο εμπορικούς δρόμους της Λευκωσίας. Το ακίνητο είχε ζητούμενη τιμή €2.418.000. Είναι σημαντικό να σημειωθεί ότι πριν την πώληση του ακινήτου, το κτήριο υποβλήθηκε σε εκτεταμένες εργασίες συντήρησης και ανακαίνισης από την ομάδα διαχείρισης περιουσιακών στοιχείων της Altamira. O μεγάλος αριθμός εξειδικευμένου προσωπικού που έχει στην διάθεση της η Altamira, της επιτρέπει να προσθέτει αξία στο χαρτοφυλάκιο των πελατών της μέσω έργων βελτίωσης διαφόρων επιπέδων, κάτι που έχει συμβεί σε πάρα πολλές περιπτώσεις.\nΒελτίωση και πρόσθετη αξία\nΧαρακτηριστικό παράδειγμα βελτίωσης και πρόσθεσης αξίας σε ακίνητα του χαρτοφυλακίου των πελατών της αποτελεί η περίπτωση ενός τουριστικού χωραφιού στα Περβόλια, το οποίο εφάπτεται της θαλάσσιας ακτής και πωλήθηκε τους τελευταίους μήνες, με ζητούμενη τιμή €1.400.000.\nΤο ακίνητο βρίσκεται περί τα 700 μέτρα νοτιοδυτικά από τον πυρήνα του χωριού και 2 χλμ. δυτικά από το Φάρο Περιβολιών, ενώ είναι σε πολύ κοντινή απόσταση από τις οργανωμένες παραλίες της περιοχής. Το νομικά του χαρακτηριστικά το κάνουν κατάλληλο για ανάπτυξη τουριστικού συγκροτήματος ή διαχωρισμό οικοπέδων με πολύ καλές προοπτικές. Σε αυτή την περίπτωση, η Altamira προχώρησε με αδειοδότηση οργανωμένης τουριστικής ανάπτυξης κατοικιών και με αυτόν τον τρόπο ο αγοραστής εξοικονόμησε πολύτιμο χρόνο στην όλη διαδικασία ανάπτυξης του τεμαχίου.\nΣύντομα προς πώληση και το ακίνητο του πρώην ΣΟΔΑΠ\nΙδιαίτερα σημαντική εξέλιξη αποτελεί εξάλλου, και η επικείμενη διάθεση προς πώληση του ακινήτου του πρώην εργοστασίου του ΣΟΔΑΠ. Όπως δημοσίευσε πρόσφατα το IN Business, η Altamira, η οποία έχει αναλάβει την διαχείριση του εν λόγω ακινήτου, έχει ξεκινήσει διαδικασίες αναζήτησης επενδυτή που θα αναλάβει την αξιοποίησή του ενώ πρόκειται σύντομα να διατεθεί προς πώληση μέσα από την ιστοσελίδα της Altamira.\nΤο εμβληματικό σύμπλεγμα εργοστασιακών εγκαταστάσεων του ΣΟΔΑΠ είναι συνολικής έκτασης 38,827 τ.μ. και βρίσκεται σε μία από τις πιο δημοφιλείς και κεντρικές τοποθεσίες του δήμου Λεμεσού στην ενορία Τσιφλικούδια. Συγκεκριμένα, βρίσκεται μεταξύ του νέου λιμανιού και της μαρίνας Λεμεσού ενώ απέχει λίγα μόλις λεπτά από το εμπορικό κέντρο My Mall και το υπό ανέγερση πολυθεματικό καζίνο-θέρετρο City of Dreams Mediterranean. Παρόλο που δεν έχει γίνει ακόμα γνωστή η τιμή πώλησης του ακινήτου, οι ενδιαφερόμενοι αγοραστές θα έχουν τη δυνατότητα να υποβάλουν προσφορές με το ακίνητο να κατακυρώνεται στον προσφοροδότη με την υψηλότερη προσφορά. Η περίοδος υποβολής προσφορών θα διαρκέσει ένα μήνα από την ημέρα ανάρτησης του ακινήτου στην ιστοσελίδα της εταιρείας.\nΑκίνητα και για μικρά πορτοφόλια\nΗ μεγάλη γκάμα των ακινήτων που διαχειρίζεται η Altamira είναι όμως για όλα τα πορτοφόλια. Ένα από τα φθηνότερα ακίνητα που πώλησε η Altamira το 2019 ήταν ένα περίκλειστο γεωργικό χωράφι στην Αγία Βαρβάρα της Πάφου, με εμβαδόν 697τ.μ. και ζητούμενη τιμή €350 ευρώ. Τέτοιες ευκαιρίες συνεχίζονται και σήμερα, εφόσον χωράφι στο Παλαιχώρι είναι προς πώληση για τιμή €950 ευρώ.


Από sothes, May 3, 2009 in Γενικά περί γλυκού νερού\nΚαλησπέρα παιδία θα ήθελα την βοήθεια σας για άλλη μια φορά το ενυδρείο είναι juwel 80αρι τελευταίες μετρήσεις ήταν κανονικές με 25 νιτρίκα αλλαγές μια φορα την εβδομάδα 30% περίπου κοντευει να κλείσει ένα χρόνο λειτουργίας. Μετά από την εισαγωγή java moss μια μπαλίτσα την οποία πήρα από άλλο μέλος του forum όπως k 3 μικρών apple snail (που πλέον έχουν γίνει τέρατα) εμφανίστηκαν κ άλλοι λαθρεπιβάτες οι οποίοι αργά αλλά σταθερά πολλαπλασιάζονται στο ενυδρείο σας παραθέτω φωτο ωστέ να αναγνωρίσετε τα είδη έκανα κ εγώ την δική μου έρευνα βρήκα ότι το ένα είναι common για το άλλο δεν βρήκα κάτι και να μου πείτε τις απόψεις σας δλδ να τα κρατήσω να προσπαθήσω να τα αφαιρέσω κτλ όπως και μια φωτο από μια μελανοταινία που έχει βγάλει κάτι σαν παράσιτα στο σώμα της δν μπόρεσα να βρω εάν είναι ασθένεια επίσης δν παρουσιάζει ασθενική συμπεριφορά προς το παρών.gallery\nέχει κ μια φώτο από τον ταρίφα του ενυδρείου μου μέσα θα τον καταλάβετε είναι κίτρινος και κουβαλάει κόσμο στην πλάτη του.\nΥΓ: Να σημειώσω ότι δν κατηγορώ το μέλος για όλο αυτο το σαλιγκαροσμήνος ίσα ίσα θέλω να τον ευχαρηστήσω που μου έδωσε τα apple είναι κορυφαία.\nΑνοιγεις νεο θεμα εδω και μετα συμπληρωνεις αυτο!\nΑπό μένα τα είχες πάρει??? Ειλικρινά δεν θυμάμαι\nΟk... Απαντάω μόνος μου καθότι βρήκα τα ΠΜ! Εγώ σου τα έδωκα (java και Apple snails)\nΘύμισε μου κάτι άλλο. Την java από ποιο ενυδρείο σου την έδωσα, θυμάσαι? Γιατί έχω την υποψία πως μάλλον δεν προήρθαν από μένα, αν είναι από το 75L με τον μονομάχο. Αν ήταν από το γαριδοενυδρείο, τότε είναι βέβαιο πως σου έδωσα και λαθρεπιβάτες!\nΌπως και να έχει τα σαλιγκάρια μη σε απασχολούν... Γράψε στα link που σου έδωσε ο sarevock για το θέμα της μελανοταινίας που αυτό είναι πιο σοβαρό! Προσπάθησε να σηκώσεις και κάποια λίγο καλύτεη φωτογραφία και αν γίνεται και μία συνολική του ενυδρείου!\nΥΓ: Εννοείται πως τα Apple Snails μου είναι κορυφαία\nΤο ότι δεν έλαβες απάντηση δεν φταίνε η φωτογραφίες απλός μερικές φορές πέφτουν πολλά θέματα μαζί και κάποιο θέμα μετά πηγαίνει προς τα κάτω στην λίστα και απλά ξεχνιέται. Άνθρωποι ήμαστε και μας διαφεύγουν μερικές φορές.\nΤώρα στο θέμα σου για το ψάρι ρώτα στην κατηγορία με της ασθένειες εκεί θα σου που.\nΓια τα σαλιγκάρια διάβασε αυτό και μετά τα ξαναλέμε.\nΛογικά μιλάς για κωπήποδα...\nΌπως και να έχει μη σε απασχολούν αυτά.\nΤο ψάρι είναι που πρέπει να σε ανησυχεί πρώτα απ'όλα.\nΘυμάσαι από ποιο ενυδρείο σου έδωσα Java Moss?


Άνοιξε η πλατφόρμα για την έκδοση του ψηφιακού πιστοποιητικού εμβολιασμού! Αναλυτικές οδηγίες - Insurance Forum\nΑπό σήμερα στις 11 είναι διαθέσιμη η πλατφόρμα για την έκδοση ψηφιακού πιστοποιητικού. Οι πολίτες μπορούν να επισκεφτούν την πλατφόρμα στην ιστοσελίδα eudcc.gov.gr και να προχωρήσουν στην έκδοσή του.\nΆνοιξε η πλατφόρμα για το ψηφιακό πιστοποιητικό εμβολιασμού, καθώς η Ελλάδα είναι ανάμεσα στις πρώτες ευρωπαϊκές χώρες που θα το εφαρμόσουν. Με το Ευρωπαϊκό Ψηφιακό Πιστοποιητικό COVID κάποιος πιστοποιεί πως έχει εμβολιαστεί κατά του κορονοϊού με οποιοδήποτε εμβόλιο από εκείνα που έχουν λάβει άδεια κυκλοφορίας από την ΕΕ ή έχει υποβληθεί σε εξέταση με αρνητικό αποτέλεσμα ή έχει αναρρώσει από τη νόσο COVID-19.\nΣεισμόπληκτοι Κρήτη: Καταβολή 3 εκατ. ευρώ σε 645 δικαιούχους\nΠίστωση ποσού συνολικού ύψους 2.988.874,34 ευρώ σε 645 δικαιούχους της Κρατικής Αρωγής στις σεισμόπληκτες περιοχές της Κρήτης – Ξεπερνούν τα\nH δεύτερη στη σειρά έρευνα της PwC «Global Crisis Survey», διερευνά την ανταπόκριση της παγκόσμιας επιχειρηματικής κοινότητας στην πανδημία του Covid-19. Περισσότεροι\nΟι πληρωμές της εβδομάδας από Υπουργείο Εργασίας και Κοινωνικών Υποθέσεων, e-ΕΦΚΑ και ΟΑΕΔ\nΣχεδόν 61,5 εκατ. ευρώ θα καταβληθούν σε πάνω από 60.000 δικαιούχους, στο πλαίσιο των προγραμματισμένων πληρωμών από Υπουργείο Εργασίας και


Bage: οδηγός μετακίνησης στην πόλη | Uber\nBage: Κάντε μια διαδρομή. Ταξιδέψτε. Εξερευνήστε.\nΚάντε κράτηση για μια διαδρομή με Uber εκ των προτέρων στην πόλη Bage\nΟλοκληρώστε τα σχέδιά σας σήμερα, κάνοντας κράτηση για μια διαδρομή με Uber στην πόλη Bage. Στείλτε αίτημα για διαδρομή έως και 30 ημέρες νωρίτερα, οποιαδήποτε ώρα και οποιαδήποτε ημέρα του χρόνου.


Θεματική Ενότητα: Η Διδασκαλία της Φυσικής Αγωγής Αναρτημένες Ανακοινώσεις 20ου Διεθνούς Συνεδρίου Φυσικής Αγωγής & Αθλητισμού - PDF\nDownload "Θεματική Ενότητα: Η Διδασκαλία της Φυσικής Αγωγής Αναρτημένες Ανακοινώσεις 20ου Διεθνούς Συνεδρίου Φυσικής Αγωγής & Αθλητισμού"\n1 Τελευταία ενημέρωση: Πέμπτη 24 Μαΐου 2012 Last updated: Thursday, May 24, 2012 Θεματική Ενότητα: Η Διδασκαλία της Φυσικής Αγωγής Αναρτημένες Ανακοινώσεις 20ου Διεθνούς Συνεδρίου Φυσικής Αγωγής & Αθλητισμού Section: Teaching of Physical Education Poster Presentations of the 20th International Congress on Physical Education & Sport ΟΙ ΑΠΟΨΕΙΣ ΤΩΝ ΓΟΝΕΩΝ ΓΙΑ ΤΗΝ ΣΥΜΒΟΛΗ ΤΗΣ ΦΥΣΙΚΗΣ ΑΓΩΓΗΣ ΣΤΗ ΣΩΜΑΤΙΚΗ ΑΝΑΠΤΥΞΗ ΤΩΝ ΠΑΙΔΙΩΝ ΠΡΟΣΧΟΛΙΚΗΣ ΗΛΙΚΙΑΣ Χρυσάνθου Μ., Κωνσταντινίδης Π. Πανεπιστήμιο Frederick PARENTS PERCEPTIONS ON THE EFFECT OF PHYSICAL ACTIVITY ON PRESCHOOL CHILDREN S PHYSICAL DEVELOPMENT M. Chrysanthou, P. Constantinides Frederick University Το μάθημα της φυσικής αγωγής αποτελεί αναπόσπαστο μέρος του αναλυτικού προγράμματος σε όλες τις βαθμίδες της εκπαίδευσης. Η ανάπτυξη θετικών στάσεων προς τη Φυσική Αγωγή με την προσφορά γνώσεων και θετικών εμπειριών, θεωρείται ιδιαίτερα σημαντική στη σύγχρονη εποχή, όπου καραδοκεί μεταξύ άλλων, η επιδημία της παχυσαρκίας, με τις ανάλογες για την υγεία συνέπειες. Σκοπός της παρούσας έρευνας ήταν η μελέτη των απόψεων των γονέων για τη επίδραση της φυσικής αγωγής στη σωματική ανάπτυξη των παιδιών προσχολικής ηλικίας. Το δείγμα της έρευνας αποτέλεσαν 100 γονείς παιδιών ηλικίας 3-4 και 4-5 χρόνων από έξι τάξεις δύο ιδιωτικών νηπιαγωγείων αστικών περιοχών. Η επιλογή των νηπιαγωγείων έγινε με τυχαία δειγματοληψία. Για το σκοπό της έρευνας ετοιμάστηκε ερωτηματολόγιο το οποίο αποτελείτο από δύο μέρη. Το Α μέρος αφορούσε τα παιδιά εκείνα τα οποία είχαν στο αναλυτικό πρόγραμμα του νηπιαγωγείου τους το μάθημα της Φυσικής Αγωγής, ενώ το Β μέρος, αφορούσε τα παιδιά εκείνα, που στο νηπιαγωγείο τους δεν διεξαγόταν το μάθημα της Φυσικής Αγωγής. Το ερωτηματολόγιο περιλάμβανε επίσης ερωτήσεις δημογραφικού χαρακτήρα, έτσι ώστε να συγκεντρωθούν περαιτέρω πληροφορίες για τους γονείς, σχετικά με το φύλο και το μορφωτικό επίπεδο του γονέα που απάντησε το ερωτηματολόγιο. Πριν από τη χρησιμοποίηση του στην πιλοτική αυτή έρευνα, το ερωτηματολόγιο εξετάστηκε για την εγκυρότητα και την αξιοπιστία του, δίνοντας ικανοποιητικά αποτελέσματα και στους δύο δείκτες (.90 και.87). Η ανάλυση των αποτελεσμάτων περιλάμβανε περιγραφική στατιστική σχετικά με τις απόψεις των γονέων για τη συμβολή της Φυσικής Αγωγής στην ανάπτυξη των παιδιών τους και συγκριτική στατιστική μεταξύ των μεταβλητών φύλο και ηλικία παιδιού, όπως επίσης και για τις μεταβλητές φύλο και μορφωτικό επίπεδο γονέα. Τα αποτελέσματα έδειξαν ότι οι γονείς, ιδιαίτερα όσοι έτυχαν πανεπιστημιακής εκπαίδευσης, πιστεύουν ότι το μάθημα της Φυσικής Αγωγής είναι απαραίτητο και συμβάλλει σημαντικά στην σωματική ανάπτυξη των παιδιών προσχολικής ηλικίας. Οι γονείς ανέφεραν ότι το μάθημα της Φυσικής Αγωγής θα έπρεπε να διεξάγεται περισσότερο από δύο φορές την εβδομάδα. Στα σχολεία εκείνα στα οποία δεν διεξάγεται το μάθημα, οι γονείς εξέφρασαν την επιθυμία να πραγματοποιείται το μάθημα όπως και σε άλλα σχολεία, όχι μόνο για τη σωματική ανάπτυξη των παιδιών, αλλά και για την ολόπλευρη ανάπτυξη τους. Λέξεις κλειδιά: Φυσική αγωγή, Σωματική ανάπτυξη, Προσχολική ηλικία ΦΥΣΙΚΗ ΑΓΩΓΗ ΚΑΙ ΚΙΝΗΤΙΚΗ ΑΝΑΠΤΥΞΗ ΠΑΙΔΙΩΝ ΠΡΟΣΧΟΛΙΚΗΣ ΗΛΙΚΙΑΣ 1\n2 Λεκάτη Σ., Δόντη Ο., Θεοδωράκου Κ. Καποδιστριακό Πανεπιστήμιο Αθηνών, Τ.Ε.Φ.Α.Α. PHYSICAL EDUCATION AND MOTOR DEVELOPMENT OF PRE-SCHOOL-AGE CHILDREN S. Lekati, O. Donti, K. Theodorakou Νational and Kapodistrian University of Athens, Department of Physical Education and Sport Η προσχολική ηλικία θεωρείται σημαντική περίοδος κινητικής ανάπτυξης των παιδιών, επειδή τότε αναπτύσσονται οι βασικές κινητικές δεξιότητες, οι οποίες είναι απαραίτητες για την ανάπτυξη των παιδιών σε όλα τα επίπεδα. Η εργασία αυτή έχει σκοπό να διερευνήσει τον ρόλο της φυσικής αγωγής στην κινητική ανάπτυξη παιδιών προσχολικής ηλικίας (2-6 ετών), μέσα από την υπάρχουσα βιβλιογραφία. Συλλέχθηκαν συνολικά 58 επιστημονικές έρευνες από τις βάσεις δεδομένων SPORTDISCUS και GOOGLE SCHOLAR. Από τα αποτελέσματα των ερευνών φαίνεται η θετική επίδραση της φυσικής αγωγής τόσο στην κινητική όσο και στην συναισθηματική και γνωστική ανάπτυξη των παιδιών. Επιπλέον, ταυτόχρονα με την ανάπτυξη των θεμελιωδών κινητικών δεξιοτήτων, μέσω της φυσικής αγωγής, κατανοούνται πιο εύκολα χωρο-χρονικές έννοιες, τα μέλη του σώματος και οι λειτουργίες τους, αναπτύσσεται η κινητική δημιουργικότητα και ο οπτικό-κιναισθητικός συντονισμός, ενώ παράλληλα εμπλουτίζεται και το λεξιλόγιο του παιδιού. Σε παιδιά με νοητική καθυστέρηση, η διάγνωσή της από νωρίς και η συμμετοχή τους σε κινητικά προγράμματα βοηθάει στην μελλοντική ανάπτυξη κι εξέλιξή τους. Η φυσική αγωγή σε παιδιά προσχολικής ηλικίας εισάγεται πάντοτε με την μορφή παιχνιδιού, αφού το παιχνίδι είναι ο κύριος τρόπος έκφρασης και ανάπτυξης των παιδιών. Κύριος στόχος της φυσικής αγωγής είναι η πολύπλευρη κινητική και ψυχική ανάπτυξη του παιδιού και όχι η προπόνησή του για κάποιο άθλημα. Τέλος, μέσα από πολλές μελέτες παρουσιάζεται και ο σημαντικός ρόλος του περιβάλλοντος στην κινητική και ψυχική ανάπτυξη των παιδιών προσχολικής ηλικίας. Λέξεις κλειδιά: προσχολική ηλικία, παιχνίδι, κινητική ανάπτυξη ΒΕΛΤΙΩΣΗ ΜΕΣΩ ΕΠΙΜΟΡΦΩΣΗΣ ΤΩΝ ΠΡΑΚΤΙΚΩΝ ΑΞΙΟΛΟΓΗΣΗΣ ΠΟΥ ΕΦΑΡΜΟΖΟΥΝ ΚΑΘΗΓΗΤΕΣ ΦΥΣΙΚΗΣ ΑΓΩΓΗΣ Εμμανουηλίδου Κ., Δέρρη Β., Κυργιρίδης Π. Δημοκρίτειο Πανεπιστήμιο Θράκης, Τ.Ε.Φ.Α.Α. IMPROVING PHYSICAL EDUCATORS ASSESSMENT PRACTICES THROUGH Α TRAINING PROGRAMME K. Emmanouilidou, V. Derri, P. Kyrgiridis Democritus University of Thrace, D.P.E.S.S. Σκοπός της εργασίας ήταν να καταγράψει πώς ένα πρόγραμμα επιμόρφωσης επηρεάζει τις πρακτικές που οι Καθηγητές Φυσικής Αγωγής χρησιμοποιούν για να αξιολογήσουν τους μαθητές τους. Το δείγμα της έρευνας αποτέλεσαν δέκα εν ενεργεία ΚΦΑ που υπηρετούν στην πρωτοβάθμια εκπαίδευση οι οποίοι επιμορφώθηκαν εξ αποστάσεως στην αξιολόγηση του μαθητή με τη χρήση της πλατφόρμας σύγχρονης τηλεκπαίδευσης Centra του Δημοκρίτειου Πανεπιστημίου Θράκης. Πριν την έναρξη και μετά τη λήξη του προγράμματος έγινε βιντεοσκόπηση δύο μαθημάτων από τον κάθε συμμετέχοντα. Οι μεταβολές στις πρακτικές των συμμετεχόντων μετρήθηκαν σύμφωνα με τα πέντε κριτήρια ρούμπρικας που αναπτύχθηκε για το σκοπό της έρευνας και αφορούσαν 1) στην αξιολόγηση των τομέων διδασκαλίας της ΦΑ, 2) στη χρήση τεχνικών διαμορφωτικής και αθροιστικής αξιολόγησης, 3) στην εφαρμογή αξιολόγησης επίσημης και ανεπίσημης, αναπτυξιακά κατάλληλης, σε συνάφεια με το περιεχόμενο του αναλυτικού προγράμματος, 4) στη χρήση τεχνικών παραδοσιακής και εναλλακτικής/αυθεντικής αξιολόγησης και 5) στην εμπλοκή των μαθητών σε αυτοαξιολόγηση ή/και αξιολόγηση συμμαθητή. Για τη διαπίστωση στατιστικά σημαντικών διαφορών μεταξύ αρχικής και τελικής μέτρησης εφαρμόστηκε, λόγω παραβίασης των προϋποθέσεων της κανονικότητας κατανομής και της ομοιογένειας των διακυμάνσεων στα σκορ του κάθε κριτηρίου της ρούμπρικας, το μη παραμετρικό τεστ Wilcoxon Signed Rank. Από τα αποτελέσματα φάνηκε στατιστικά σημαντική βελτίωση των συμμετεχόντων σε όλα τα κριτήρια της ρούμπρικας κατά τη διδασκαλία τους σε μεγάλη τάξη (Δ -ΣΤ ), ενώ βελτίωση κατά τη διδασκαλία σε μικρή τάξη (Α -Γ ) διαπιστώθηκε στο 1ο, 2ο και 4ο κριτήριο. Συμπερασματικά, φαίνεται πως η εξ αποστάσεως επιμόρφωση των ΚΦΑ μπορεί να έχει θετική επίδραση στην πρακτική εφαρμογή της αξιολόγησης των μαθητών στην πρωτοβάθμια εκπαίδευση. Λέξεις κλειδιά: επιμόρφωση, αξιολόγηση, καθηγητές Φ.Α. 2\n3 16810 Ο ΡΟΛΟΣ ΤΗΣ ΑΣΚΗΣΗΣ ΚΑΙ ΤΗΣ ΦΥΣΙΚΗΣ ΔΡΑΣΤΗΡΙΟΤΗΤΑΣ ΣΤΗ ΖΩΗ ΤΩΝ ΜΑΘΗΤΩΝ ΤΟΥ 2ΟΥ ΓΥΜΝΑΣΙΟΥ ΑΥΛΩΝΑ Καραθάνου Ι., Διγγελίδης Ν., Μπεμπέτσος Ε., Κουρτέσης Θ. Δημοκρίτειο Πανεπιστήμιο Θράκης, Τ.Ε.Φ.Α.Α., Πανεπιστήμιο Θεσσαλίας, Τ.Ε.Φ.Α.Α. THE ROLE OF SPORT AND PHYSICAL ACTIVITY IN STUDENTS LIFE IN 2ND HIGH SCHOOL OF AVLONA I. Karathanou, N. Diggelidis, E. Bebetsos, T. Kourtessis Democritus University of Thrace, D.P.E.S.S., University of Thessaly, D.P.E.S.S. Ελάχιστες είναι οι μελέτες στον ελλαδικό χώρο που ασχολούνται με τη συμπεριφορά των νέων κρατουμένων σχετικά με την άσκηση και τη φυσική δραστηριότητα. Σκοπός της παρούσας έρευνας, ήταν η διερεύνηση του ρόλου της άσκησης και της φυσικής δραστηριότητας, στους μαθητές του 2ου Γυμνασίου Αυλώνα (που στεγάζεται εντός του ειδικού καταστήματος κράτησης νέων). Στην έρευνα συμμετείχαν 100 νέοι κρατούμενοι μαθητές (άντρες). Η ηλικία τους κυμαινόταν από 18 έως 23 έτη. Οι συμμετέχοντες συμπλήρωσαν ένα ανώνυμο ερωτηματολόγιο που αποτελούνταν από 2 μέρη. Στο πρώτο μέρος απαντούσαν σε ερωτήσεις σχετικά με την άσκηση και στο δεύτερο μέρος απαντούσαν σε ερωτήσεις σχετικά με το μάθημα της φυσικής αγωγής (Theodorakis 1994). Επίσης, στο ερωτηματολόγιο υπήρχε μια ενότητα αναφορικά με τη συμπεριφορά της άσκησης σε μια εβδομάδα, όπου χρησιμοποιήθηκε το ερωτηματολόγιο σωματικής δραστηριότητας ελεύθερου χρόνου (Godin & Shephard, 1985). Εξετάστηκε η εσωτερική συνοχή των κλιµάκων (τεστ του άλφα Cronbach, 1951). Όλες οι κλίμακες είχαν αποδεκτούς δείκτες εσωτερικής συνοχής (α>.60). Από τα αποτελέσματα, διαπιστώθηκε ότι οι νέοι κρατούμενοι έχουν υψηλά σκορ φυσικής δραστηριότητας, σύμφωνα με την αποτίμηση της σωματικής δραστηριότητας κατά τον ελεύθερο χρόνο και χαμηλά σκορ αναφορικά με την πληροφόρηση, τις γνώσεις και τα οφέλη της άσκησης. Από τα ανωτέρω συμπεραίνεται, ότι οι νέοι κρατούμενοι μαθητές είναι φυσικά δραστήριοι, παρόλο που υστερούν στην πληροφόρηση, τις γνώσεις και τα οφέλη της άσκησης. Λέξεις κλειδιά: Νέοι Κρατούμενοι, Άσκηση, Φυσική Δραστηριότητα ΑΠΟΤΕΛΕΣΜΑΤΑ ΜΑΘΗΣΗΣ ΑΓΟΡΙΩΝ ΚΑΙ ΚΟΡΙΤΣΙΩΝ ΠΡΩΤΗΣ ΓΥΜΝΑΣΙΟΥ ΣΤΗ ΚΑΤΑΚΟΡΥΦΟ ΜΕ ΚΥΛΙΣΜΑ ΕΜΠΡΟΣ ΣΕ ΠΡΑΚΤΙΚΟ ΣΤΙΛ ΔΙΔΑΣΚΑΛΙΑΣ Πρώϊος Μ., Σίσκος Β., Πρώιος Μ., Λαπαρίδης Κ. Αριστοτέλειο Πανεπιστήμιο Θεσσαλονίκης, Τ.Ε.Φ.Α.Α., Δημοκρίτειο Πανεπιστήμιο Θράκης, Τ.Ε.Φ.Α.Α. LEARNING OUTCOMES OF BOYS AND GIRLS OF 7TH GRADE IN HANDSTAND FORWARD ROLL IN THE PRACTICE STYLE OF TEACHING M. Proios, V. Siskos, M. Proios,, K. Laparidis Aristotle University Thessaloniki, D.P.E.S.S., Democritus University of Thrace, D.P.E.S.S. Σκοπός της παρούσας μελέτης ήταν να εξεταστεί η επίδραση του πρακτικού στιλ διδασκαλίας στην απόδοση και τεχνική μιας σύνθετης δεξιότητας ενόργανης γυμναστικής (ΕΓ) σε μαθητές διαφορετικού φύλου. Τα άτομα που συμμετείχαν στην έρευνα ήταν 46 μαθητές δύο διαφορετικών τμημάτων της πρώτης τάξης γυμνασίου (19 κορίτσια και 27 αγόρια), ηλικίας ετών (Μ=12.7, ΤΑ=.44), χωρίς αθλητική εμπειρία στην ΕΓ. Στα πλαίσια του μαθήματος ΦΑ, οι μαθητές κάθε τμήματος ομαδοποιήθηκαν ανά φύλο και προέκυψαν τέσσερις ομάδες (2 κοριτσιών, 2 αγοριών). Όλες οι ομάδες ακολούθησαν το ίδιο πρόγραμμα και διδάχθηκαν την κατακόρυφο με κύλισμα εμπρός σύμφωνα με το πρακτικό στιλ διδασκαλίας μέσα σε δώδεκα (12) διδακτικές μονάδες διάρκειας 30 λεπτών και με συχνότητα δύο (2) φορές την εβδομάδα. Η εκτέλεση της δεξιότητας βιντεοσκοπήθηκε και αξιολογήθηκε στην αρχή, στο τέλος και δύο εβδομάδες μετά την ολοκλήρωση του προγράμματος. Η διαδικασία μέτρησης περιλάμβανε αφενός την αξιολόγηση της απόδοσης (ποσοτική μέτρηση) και αφετέρου τη βαθμολόγηση της τεχνικής (ποιοτική μέτρηση). Η μέτρηση απόδοσης περιλάμβανε το συνολικό αριθμό των επιμέρους τμημάτων της άσκησης που επιδείκνυε ο μαθητής, ενώ της τεχνικής, αφορούσε στην ποιότητα της κίνησης κάθε μέρους. Τα δεδομένα αναλύθηκαν εντός των ομάδων, για να προσδιοριστεί εάν υπήρξε βελτίωση στην απόδοση και στην τεχνική της δεξιότητας, και μεταξύ των ομάδων, για να ελεγχθεί η σχετική επίδραση της διδασκαλίας στο φύλο των μαθητών. Οι αναλύσεις διακύμανσης 2x3 (φύλο x μέτρηση), με επαναλαμβανόμενες μετρήσεις στο τελευταίο παράγοντα, έδειξαν ότι επήλθε πρόοδος για όλες τις ομάδες, τόσο για την απόδοση, όσο και για την τεχνική της δεξιότητας, ενώ 3\n4 δεν υπήρξαν στατιστικά σημαντικές επιδράσεις για το φύλο, ούτε και αλληλεπιδράσεις μεταξύ φύλου και μετρήσεων. Όλοι οι μαθητές παρουσίασαν σημαντική αύξηση των μέσων όρων, από την αρχική μέτρηση έως την τελική και την διατήρησης, επιδεικνύοντας περισσότερα μέρη της δεξιότητας (απόδοση), και επιτυγχάνοντας καλύτερη ποιοτικά εκτέλεση των κινήσεων (τεχνική). Τα κορίτσια παρουσίασαν γενικά μεγαλύτερες επιδόσεις, αλλά δεν διέφεραν σημαντικά από τα αγόρια. Όπως αναμένονταν, το πρακτικό στιλ διδασκαλίας είχε θετική επίδραση στη μάθηση, ανεξάρτητα από το φύλο των μαθητών. Οι πολλές ευκαιρίες του πρακτικού στιλ, για αύξηση του χρόνου ενασχόλησης των μαθητών με τη δεξιότητα, φαίνεται να συνέβαλαν στην εμφάνιση των παραπάνω αποτελεσμάτων. Βέβαια, πρέπει να λειτούργησαν και τα χαμηλά αρχικά σκορ του δείγματος, που επιδέχονταν αρκετή βελτίωση. Συμπερασματικά, εκτιμάται ότι, το πρακτικό στιλ διδασκαλίας είναι εξίσου αποτελεσματικό, σε αγόρια και κορίτσια, μαθητές γυμνασίου, για τη βελτίωση της απόδοσης και της τεχνικής σύνθετων δεξιοτήτων ενόργανης γυμναστικής, όπως η κατακόρυφος με κύλισμα εμπρός. Λέξεις κλειδιά: Κινητική μάθηση, Πρακτικό στιλ διδασκαλίας, Δεξιότητες ενόργανης γυμναστικής ΔΙΑΦΟΡΕΣ ΜΑΘΗΤΩΝ ΧΑΜΗΛΗΣ, ΜΕΣΗΣ ΚΑΙ ΥΨΗΛΗΣ ΔΕΞΙΟΤΗΤΑΣ ΣΤΗΝ ΑΠΟΔΟΣΗ ΚΑΙ ΤΕΧΝΙΚΗ ΤΗΣ ΚΑΤΑΚΟΡΥΦΟΥ ΜΕ ΚΥΛΙΣΜΑ ΕΜΠΡΟΣ ΣΕ ΠΡΑΚΤΙΚΟ ΣΤΙΛ ΔΙΔΑΣΚΑΛΙΑΣ Πρώϊος Μ., Πρώϊος Μ., Σίσκος Β., Πυλιανίδης Θ. Αριστοτέλειο Πανεπιστήμιο Θεσσαλονίκης, Τ.Ε.Φ.Α.Α., 17ο Δημοτικό Σχολείο Θεσσαλονίκης, Δημοκρίτειο Πανεπιστήμιο Θράκης, Τ.Ε.Φ.Α.Α. DIFFERENCES AMONG LOW-, MEDIUM-, AND HIGH-SKILLED LEARNERS IN SKILL OUTCOME AND TECHNIQUE, ON HANDSTAND FORWARD ROLL IN THE PRACTICE STYLE OF TEACHING M. Proios, M. Proios, V. Siskos, T. Pilianidis Aristotle University Thessaloniki, D.P.E.S.S., 17ο Primary School of Thessaloniki, Democritus University of Thrace, D.P.E.S.S. Σκοπός της μελέτης ήταν να ελεγχθούν πιθανές διαφορές στην απόδοση και στην τεχνική μιας σύνθετης δεξιότητας ενόργανης γυμναστικής (ΕΓ) σε μαθητές διαφορετικού επιπέδου δεξιότητας, σε συνθήκες πρακτικού στιλ διδασκαλίας. Στη μελέτη συμμετείχαν 46 μαθητές πρώτης τάξης γυμνασίου, ηλικίας ετών (Μ=12.7, ΤΑ=.44), χωρίς αθλητική εμπειρία στην ΕΓ. Οι μαθητές κατηγοριοποιήθηκαν σε τρεις ισάριθμες ομάδες, χαμηλής δεξιότητας (n=16), μέσης δεξιότητας (n =15), και υψηλής δεξιότητας (n=15), βάσει των αρχικών τους επιδόσεων στην εκτέλεση της δεξιότητας. Όλοι οι μαθητές ακολούθησαν το πρακτικό στιλ διδασκαλίας και διδάχθηκαν την κατακόρυφο με κύλισμα εμπρός μέσα σε δώδεκα (12) διδακτικές μονάδες διάρκειας 30 λεπτών και με συχνότητα δύο (2) φορές την εβδομάδα. Η εκτέλεση της δεξιότητας βιντεοσκοπήθηκε και αξιολογήθηκε στην αρχή, στο τέλος και δύο εβδομάδες μετά την ολοκλήρωση του προγράμματος. Η διαδικασία μέτρησης περιλάμβανε αφενός την αξιολόγηση της απόδοσης (ποσοτική μέτρηση) και αφετέρου την βαθμολόγηση της τεχνικής (ποιοτική μέτρηση). Χρησιμοποιήθηκαν ξεχωριστές αναλύσεις διακύμανσης 3x3 (επίπεδο δεξιότητας x μέτρηση), με επαναλαμβανόμενες μετρήσεις στο τελευταίο παράγοντα, για να εξετασθεί εάν υπήρξε βελτίωση και να ανιχνευθούν οι τυχόν διαφορές μεταξύ των τριών επιπέδων δεξιότητας. Οι αναλύσεις έδειξαν ότι επήλθε πρόοδος για όλες τις ομάδες (απόδοση και τεχνική), και ότι υπήρξαν στατιστικά σημαντικές επιδράσεις για το επίπεδο δεξιότητας των μαθητών. Φάνηκε σημαντική υπεροχή των μαθητών υψηλής δεξιότητας έναντι των χαμηλής και μέσης δεξιότητας, οι οποίοι δεν διέφεραν μεταξύ τους. Επιπλέον, υπήρξε σημαντική αλληλεπίδραση μεταξύ επιπέδου δεξιότητας και μετρήσεων, στην απόδοση, που έδειξε ότι οι μαθητές χαμηλής δεξιότητας παρουσιάζουν την μεγαλύτερη πρόοδο. Τα αποτελέσματα της μελέτης υποστηρίζουν ότι το πρακτικό στιλ διδασκαλίας, με τις δυνατότητες για αύξηση της πρακτικής εξάσκησης, διευκολύνει την μάθηση όλων των μαθητών, αλλά ιδιαίτερα ωφελεί τους μαθητές χαμηλής δεξιότητας. Αυτό το εύρημα μπορεί να αιτιολογηθεί από το ότι οι μαθητές χαμηλής δεξιότητας είχαν περισσότερα περιθώρια βελτίωσης, καθώς βρίσκονταν σε τελείως αρχικό στάδιο, όπου η μάθηση είναι γρηγορότερη. Ακόμη, μπορεί, οι μαθητές ψηλότερης δεξιότητας να χρειάζονταν περισσότερο χρόνο εξάσκησης για να παρουσιάσουν βελτίωση επιδόσεων, σε σχέση με τους χαμηλότερης δεξιότητας. Αναφορικά με την έκδηλη επίδραση του στιλ στην απόδοση, όπως αυτή αξιολογήθηκε, τα ευρήματα συνηγορούν ότι οι αρχάριοι επιτυγχάνουν σε μεγαλύτερο βαθμό τα αδρά χαρακτηριστικά της δεξιότητας, ενώ ελέγχουν λιγότερο τις λεπτές κινήσεις για να βελτιωθεί η τεχνική. Εκτιμάται ότι το πρακτικό στιλ διδασκαλίας βοηθά στη βελτίωση των επιδόσεων των μαθητών γυμνασίου, τόσο στην απόδοση, όσο και στην τεχνική της κατακόρυφου με κύλισμα 4\n5 εμπρός, ενώ φαίνεται περισσότερο αποτελεσματικό για τους μαθητές χαμηλής δεξιότητας, κυρίως στην απόδοση της δεξιότητας. Λέξεις κλειδιά: Κινητική μάθηση, Πρακτικό στιλ διδασκαλίας, Δεξιότητες ενόργανης γυμναστικής 5\nη επιδραση του φυλου και επιπεδου δεξιοτητασ στην εκμαθηση και διατηρηση μιασ βασικησ δεξιοτητασ ενοργανησ γυμναστικησ στο πρακτικο στιλ διδασκαλιασ\nη επιδραση του φυλου και επιπεδου δεξιοτητασ στην εκμαθηση και διατηρηση μιασ βασικησ δεξιοτητασ ενοργανησ γυμναστικησ στο πρακτικο στιλ διδασκαλιασ GENDER AND SKILL-LEVEL EFFECTS ON LEARNING AND RETENTION


Καλοκαιρινή Άδεια: Γιατί είναι σημαντικό να την παίρνεις - Purpose Συμβουλευτική\nΕίναι σημαντική η καλοκαιρινή άδεια.\nΕίναι πλέον γνωστό πως όλοι δουλεύουμε περισσότερες ώρες από ότι θα έπρεπε και από όσες πληρωνόμαστε. Μπορεί θεωρητικά να δουλεύεις 8ωρο αλλά πόσες φορές έχεις φύγει στην ώρα σου;\nΉ πόσες φορές έχεις πάει στο γραφείο Σάββατο ενώ δε δουλεύεις ή έχεις απαντήσει στο τηλεφώνημα του αφεντικού σου Κυριακάτικα γιατί κάτι θυμήθηκε πως πρέπει να κάνετε;\nΠόσες φορές δεν έχεις πάρει την άδεια που δικαιούσαι γιατί έχεις πολλή δουλειά, θα την πάρεις αργότερα, δεν προλαβαίνεις τώρα κτλ;\nΓνωρίζω πως το να πάρεις την καλοκαιρινή άδεια σου σε μια περίοδο με πολύ δουλειά είναι δύσκολο. Αναρωτιέσαι τι θα γίνει όσο θα λείπεις, αν θα τα καταφέρουν όσοι μείνουν πίσω, αν θα τα βρεις χειρότερα μόλις γυρίσεις. Θες να φύγεις αλλά άμα γυρίσεις και τα βρεις χειρότερα από πριν θα μετανιώσεις που έφυγες.\nΗ άδεια από τη δουλειά υπάρχει γιατί είναι σημαντική. Τη δικαιούσαι αλλά και τη χρειάζεσαι. Δεν μπορείς να δουλεύεις 365 μέρες το χρόνο χωρίς να ξεκουράζεσαι. Όσο και αν αγαπάς τη δουλειά σου, όσο φόρτο εργασίας και αν έχεις, πρέπει να παίρνεις άδεια.\nΠοια είναι όμως τα οφέλη που έχει η καλοκαιρινή άδεια;\n#1 Βελτίωση ψυχικής και σωματικής υγείας\nΗ πολλή δουλειά προκαλεί άγχος. Το άγχος με τη σειρά του προκαλεί πολλά προβλήματα, τόσο σωματικά όσο και ψυχολογικά. Αυξημένα νεύρα, στενοχώρια, αλλαγή διάθεσης, διαταραχές ύπνου, κατάθλιψη, πονοκέφαλοι και πολλά άλλα. Κάθε ένα από αυτά με τη σειρά του προκαλεί ακόμα περισσότερα προβλήματα.\nΣίγουρα σε μέρες με έντονο φόρτο εργασίας στη δουλειά έχεις νιώσει κάτι από τα παραπάνω. Σα να μη νιώθεις καλά αλλά να μη ξέρεις γιατί. Όσο και αν δεν το παραδέχεσαι, τα περισσότερα από αυτά που νιώθεις προκαλούνται από τη δουλειά σου.\nΌταν λοιπόν παίρνεις την άδειά σου και πας διακοπές, επιτρέπεις στο σώμα και το μυαλό σου να χαλαρώσουν και να ηρεμήσουν. Βλέπεις πως σιγά σιγά κοιμάσαι καλύτερα, έχεις περισσότερη όρεξη, τρως καλύτερα, δε σε πονάει το στομάχι σου. Η διάθεσή σου για ζωή έχει αυξηθεί.\nΤο σώμα σου ξεχνάει πόσο πιεσμένο ήταν όσο δούλευες και αρχίζει να αφήνεται ελεύθερο. Λειτουργεί καλύτερα και έτσι όπως πρέπει. Δεν έχει να αγχωθεί για κάτι παρά μόνο να περάσει καλά.\n#2 Αύξηση παραγωγικότητας\nΌσο πιο πολύ δουλεύεις τόσο περισσότερο πέφτει η παραγωγικότητά σου. Δε γίνεται να δίνεις συνεχώς το 100% σου. Είναι λογικό κάποια στιγμή να κουραστείς και να μην έχεις όρεξη να δουλέψεις. Ή μπορεί να μην έχεις τις αντοχές να δουλέψεις.\nΌταν όμως παίρνεις λίγες μέρες μακριά από τη δουλειά σου, ξεκουράζεσαι και γεμίζεις τις μπαταρίες σου. Ο εγκέφαλός σου βλέπει διαφορετικά πράγματα από ότι συνήθως και τονώνεται. Μετά από αυτή την ξεκούραση είσαι έτοιμος να γυρίσεις πιο δυνατός στη δουλειά και με περισσότερη όρεξη.\nΜη ξεχνάς πως οι άπειρες ώρες δουλειάς και η μηδενική ξεκούραση μπορούν να οδηγήσουν στο burnout. Δε χρειάζεται να φτάσεις μέχρι εκεί για να αναγκαστείς να πάρεις άδεια. Πάρε τη τώρα που είναι σχετικά νωρίς.\nΘέλεις να μπορέσεις να ανασάνεις ψυχικά ξανά; Είμαστε εδώ για να βοηθήσουμε.\n#3 Βελτίωση σχέσεων\nΠόσες φορές μέσα στην εβδομάδα βλέπεις τα άτομα που αγαπάς; Την οικογένεια, τους φίλους ή τη σχέση σου; Πόσες φορές έχεις ακυρώσει έξοδο μαζί τους γιατί ήσουν ακόμα στη δουλειά ή δεν είχες αντοχές να βγεις;\nΚάθε σχέση για να πετύχει και να κρατήσει χρειάζεται προσπάθεια και από τα δύο μέρη. Το ξέρω πως δουλεύεις πολλές ώρες και δεν έχεις χρόνο να δεις κανέναν, αλλά είναι σημαντικό να το κάνεις.\nΟι διακοπές λοιπόν είναι μια καλή ευκαιρία να βελτιώσεις τη σχέση σου με τα αγαπημένα σου πρόσωπα. Βγείτε για καφέ, πηγαίντε ένα ταξίδι ή καθίστε σπίτι. Κάντε ό,τι σας αρέσει αρκεί να είστε μαζί.\nΘα θυμηθείς πόσο καλά περνάς μαζί τους και θα νιώσεις πολύ καλύτερα. Οι προσωπικές σχέσεις είναι πολύ σημαντικές, μην τις παρατάς για τη δουλειά σου.\n#4 Ευτυχία και καλοκαιρινή άδεια\nΈρευνες έχουν δείξει πως ακόμα και ο σχεδιασμός ενός ταξιδιού δημιουργεί χαρά και καλή διάθεση. Το ίδιο ισχύει και για όλο το διάστημα από τη στιγμή που θα κανονιστεί ένα ταξίδι μέχρι τη στιγμή που θα πραγματοποιηθεί.\nΜε το που κανονίσεις ότι θα πας κάπου, θα δεις πως η διάθεσή σου θα ανέβει και θα είσαι πιο ορεξάτος για όλα. Θα ανυπομονείς να έρθει η μέρα των διακοπών σα μικρό παιδάκι. Θα είσαι πιο ευτυχισμένος και θα βλέπεις ακόμα και τη δουλειά με καλύτερο μάτι.\nΟι καιροί είναι δύσκολοι και καταλαβαίνω πως δεν έχουν όλοι οι άνθρωποι την οικονομική δυνατότητα να πάνε διακοπές. Πάρε όμως την καλοκαιρινή άδεια σου όταν μπορείς. Αν δεν μπορείς να πας κάπου μακριά και για πολλές μέρες, πήγαινε για 2 μέρες. Ή μείνε σπίτι και πέρνα χρόνο με τους αγαπημένους.\nΌ,τι και αν καταφέρεις να κάνεις είναι σημαντικό, γιατί θα δώσεις την ευκαιρία στον οργανισμό σου να χαλαρώσει και να ανανεωθεί. Κλείσε το τηλέφωνο, άσε τη δουλειά για μερικές μέρες και πέρνα όσο πιο καλά μπορείς!


Θεσσαλοτίποτα: Ο πρωθυπουργός σκέφτεται (να παραιτηθεί)\nΟ πρωθυπουργός σκέφτεται (να παραιτηθεί)\nΔεν μπορεί να είναι αλήθεια η σημερινή είδηση που βγήκε στη φόρα από το πρωτοσέλιδο των Financial Times Deutschland, ότι ο πρωθυπουργός σκέφτεται... να παραιτηθεί. Αυτό που μου κάνει εντύπωση είναι ότι έπειτα από δυο χρόνια στο τιμόνι της χώρας ο κ. Παπανδρέου κατάφερε να κάνει την πρώτη του σκέψη, λέγοντάς την σε κάποιους ανθρώπους του κύκλου του. Ειλικρινά αυτό που θα ήθελα να δω είναι τα πρόσωπα των συμβούλων του πρωθυπουργού όταν έμαθαν ότι κατάφερε να σκεφτεί και μάλιστα να το πει και σε τρίτους ανθρώπους, την στιγμή, μάλιστα, που έχει ρητές εντολές να ακούει και να εκτελεί εντολές μόνο από αυτούς και τους ανθρώπους της τρόικα.\nΓια έναν ακόμα λόγο, όμως, αυτή η εκδήλωση του ΓΑΠ γίνεται εντυπωσιακότερη. Δεν ξέρω τι ρεύμα τον χτύπησε αλλά φαντάζομαι ότι πριν από αυτή τη μοναδική ολοκληρωμένη σκέψη να του ήρθαν κάποιες εικόνες και μνήμες στο ακατάστατο μυαλό του. Ίσως κάποιες, από τις δηλώσεις του, "λεφτά υπάρχουν" και "το δντ είναι καταστροφή για μια χώρα". Ίσως να θυμήθηκε τους δεκάδες νόμους που προσπάθησε να περάσει η κυβέρνησή του -κατόπιν εντολής δντ- και τελικά δεν μπόρεσε, χώνοντας ακόμα περισσότερο στο βούρκο τη χώρα. Ίσως να κατάλαβε ότι από δική του αδράνεια δεν πουλήθηκαν οι δεκο όταν άξιζαν περισσότερα και τώρα πρέπει να τις δώσει κοψοχρονιά. Μπορεί να ξαναθυμήθηκε τις προαναγγελίες του για φορολόγηση της εκκλησίας. Τις συνεχείς αυξήσεις φπα, μειώσεις μισθών σε δ. υπαλλήλους και συνταξιούχους, τις περικοπές επιδομάτων, τις φορολογήσεις στους χαμηλόμισθους και τα χαράτσια τη στιγμή που εκατομμύρια ευρώ έφευγαν στην Ελβετία αφορολόγητα και κανένας μεγαλοφοροφυγάς στην Ελλάδα (πλιν ολίγον) δεν πλήρωσε. Κανένας από τους πολιτικούς υπευθύνους δεν τιμωρήθηκε λες και δεν έγινε ούτε ένα σκάνδαλο τόσα χρόνια.\nΥπάρχουν χιλιάδες πράγματα που μπορεί να άστραψαν σαν φλας στο μυαλό αυτού του ανθρώπου. Το αποτέλεσμα είναι ότι έπειτα από δύο χρόνια εγκεφαλικής αδράνειας και πολιτικής αποτυχίας ίσως, αν η είδηση αληθεύει, κατάλαβε ότι πρέπει να παραιτηθεί για να δώσει σκητάλη στον μπόλικο Ευάγγελο και τον "πότε θα γίνω εγώ πρωθυπουργός;" Αντώνιο.\nΑναρτήθηκε από Saq στις Τρίτη, Οκτωβρίου 04, 2011\nbill Τρίτη, Οκτωβρίου 04, 2011 5:31:00 μ.μ.\nμακάρι να φύγει αυτός ο φασίστας να δούμε μια άσπρη μέρα.\nSaq Τρίτη, Οκτωβρίου 04, 2011 5:35:00 μ.μ.\nΤι λες βρε μπιλ, πως να τη δεις την άσπρη μέρα; υπάρχει κάτι καλύτερο;\nCsLaKoNaS Τρίτη, Οκτωβρίου 04, 2011 5:46:00 μ.μ.\nΑυτή η είδηση έχει απο χθες διαψευσθεί.\nSaq Τρίτη, Οκτωβρίου 04, 2011 5:51:00 μ.μ.\nΔηλαδή τελικά δεν σκέφτηκε; :)\nΑπό ποιον διαψεύστηκε;\nJamanFou Τρίτη, Οκτωβρίου 04, 2011 9:15:00 μ.μ.\nχαχα! τελικά ούτε καν σκέφτηκε Saq!\nΔιαψεύστηκε από το ίδιο το γραφείο του... Αλλά βέβαια, όταν πολιτικοί διαψεύδουν κάτι, είναι δεδομένο ότι θα γίνει. Κι όταν λένε ότι δεν το αποκλείουν, πλησιάζει η στιγμή.\nΔεν γνωρίζουμε λοιπόν πώς ακριβώς εκφράστηκε\nSaq Τρίτη, Οκτωβρίου 04, 2011 9:32:00 μ.μ.\nΉμουνα σίγουρος ότι η διάψευση θα ερχόταν κάπου από το χώρο του. Εγώ προσωπκά δεν περίμενα αυτό το άρθρο -η ανάρτηση έχει σατιρικό χαρακτήρα- για καταλάβω ότι ο γαπ βρίσκεται στην ίδια ψυχολογική κατάσταση με αυτή που ήταν ο καραμανλάκος πριν από δυο χρόνια, ίσως και χειρότερα. Αυτό που δεν ξέρω ακόμα είναι τι θα γίνει όταν φύγει, ποιος μετά;\nCsLaKoNaS Τρίτη, Οκτωβρίου 04, 2011 10:59:00 μ.μ.\nΤο πρόβλημα Saq δεν είναι ποιος. Το πρόβλημα είναι πως αν πέσει η κυβέρνηση, θα πέσουμε όλοι μαζί.\nΔε νομίζω κανείς να πιστεύει στα σοβαρά ότι όποιος έρθει να αυξήσει μισθούς, συντάξεις ή θα κάνει προσλήψεις...\nSaq Τρίτη, Οκτωβρίου 04, 2011 11:13:00 μ.μ.\nΑπλά ίσως βρεθεί κάποιος να μπορεί να πείσει για συννένεση και να τηρείσει το μνημόνιο.\nΠροσωπικά φίλε Λάκωνα αρχίζω να πείθομαι ότι η πτώχευση δεν είναι χειρότερη. Και επειδή ξέρω ότι έχεις αντίθετη άποψη θα αναρτήσω τα επιχειρήματα που ακούω στο επόμενο κείμενο και περιμένω την άποψή σου.\nkariatida62 Τετάρτη, Οκτωβρίου 05, 2011 12:07:00 π.μ.\nΒρε Σακ, λες αν πέσει η κυβέρνηση να κινδυνεύσει και η Αμερική?\nΑναρωτιέμαι, τι θα γινόταν αν τώρα δηλώναμε επίσημα την πτώχευσή μας! Τι θα γινόταν στην Ευρωζώνη και στην συνέχεια στην Αμερική?\nΤώρα όμως η πτώχευση...όχι όταν μας ξεπεράσουν!\nRoadartist Τετάρτη, Οκτωβρίου 05, 2011 11:53:00 π.μ.\n... Που να πάει βρε; Πρώτα θα δώσει τα πάντα στους "φίλους" του και μετά θα αποχωρίσει...\nSaq Τετάρτη, Οκτωβρίου 05, 2011 12:07:00 μ.μ.\nΚαλημέρα, το πρόβλημα είναι ότι έχει δημιουργηθεί πολιτικό χάος. Όποιος και να ήταν τα ίδια θα έκανε. Ούτε τουρκία είμαστε ούτε Ερντογάν έχουμε.\nΥ.Γ. Εχτές έβλεπα το βίντεο που έβαλες, φοβερό πραγματικά!


Γιατί η Volkswagen θα αλλάξει το λογότυπό της; – Cosmos Radio\nby admin / Τετάρτη, 27 Μαρτίου 2019 / Published in Uncategorized\nΜέσα στο καλοκαίρι, κατά πάσα πιθανότητα μαζί με τη νέα, 8η κατά σειρά γενιά του διαχρονικού best seller της Golf αλλά και του πρώτου ηλεκτρικού της μοντέλου του ID. Neo, η Volkswagen θα παρουσιάσει τη νέα εκδοχή του λογότυπου της.\nΣτην οποία για πρώτη φορά μετά από 52 ολόκληρα χρόνια, από το 1967 δηλαδή, δεν θα υπάρχει το χαρακτηριστικό μπλε χρώμα στο φόντο αλλά το μαύρο. Το οποίο γενικά θεωρείται πιο upper class και premium και συμβαδίζει με τη γενικότερη τοποθέτηση της μάρκας.\nΤαυτόχρονα και για τους λάτρεις της σημειολογίας τόσο το περίγραμμα του κύκλου όσο και οι γραμμές του V και το W είναι πιο λεπτές, ενώ τα άκρα του W δεν εφάπτονται πλέον στον κύκλο. Το αποτέλεσμα είναι το σήμα της μάρκας να δείχνει πιο μοντέρνο, αλλά οι βασικοί λόγοι για την αλλαγή ήταν άλλοι.Ο πρώτος ήταν το σήμα να μη δείχνει τόσο γερμανικό όσο θεωρούν ότι συμβαίνει με το υπάρχον και ο δεύτερος προκειμένου να φαίνεται πιο όμορφο στα smartphones, στα οποία αντιστοιχεί πολύ μεγάλο ποσοστό της χρήσης του internet.\nΠάντως το νέο σήμα της Volkswagen μπορεί να παρουσιαστεί επίσημα σε λίγους μήνες αλλά ήδη φιγουράρει στο αθλητικό υλικό της γερμανικής εθνικής ομάδας ποδοσφαίρου. Στην οποία η εταιρεία είναι χορηγός, έχοντας αντικαταστήσει τη Mercedes.\nΔευτέρα 26 Μαρτίου 2018, ώρα 20:00 στο Αμφιθέατρο «Γεώργιος Καφταντζής» της Δημόσιας Κεντρικής Βιβλιοθήκης Σερρώ


‘Ενα ποίημα για τη Γάζα – το ποίημα του Μανώλη Γλέζου | Condensation Cube Project\n‘Ενα ποίημα για τη Γάζα – το ποίημα του Μανώλη Γλέζου\nBy condensationcube / Ιουλίου 19, 2014 / #Αλαζονεία_Superbia_Azazel\n(Γράφτηκε στις 31/5/2010, τότε που οι Ισραηλινοί επιτέθηκαν στο «ένα πλοίο για τη Γάζα» και σκότωσαν τους ακτιβιστές)\nΣχετικά με το ποίημα του Μανώλη Γλέζου\nΜε το Μιθριδατισμό που έχουμε πάθει, συνηθίσαμε ν’ ακούμε τις ειδήσεις της φρίκης, ξαπλωμένοι νωχελικά στην πολυθρόνα μας, μασουλώντας ξηρούς καρπούς, ξεροτηγανισμένα πατατάκια, ή και το δείπνο μας ακόμη, χωρίς να μας κόβουν την όρεξη οι εκατόμβες των νεκρών, τα στυγερά εγκλήματα, ή οι γκράν γκινιόλ εικόνες.\nΤούτη η είδηση όμως, άφησε μετέωρο το κουταλάκι με τη νουγκατίνα, ανάμεσα στο πιατάκι και στα χείλη μας. Τούτη η είδηση, πάγωσε το αίμα μας. Τούτη η είδηση μας θύμισε ότι ο κόσμος εξελίχθηκε ραγδαία τα τελευταία χρόνια, αλλά η θηριωδία των ανθρώπων παρέμεινε στα επίπεδα των ναζιστών του δευτέρου παγκοσμίου πολέμου.\nΣτο Στόλο της Ελευθερίας, επέβαιναν ακτιβιστές, άοπλοι, με τρόφιμα, φάρμακα, νερά και γάλατα, για να τα πάνε στο βασανισμένο λαό της Παλαιστίνης. Κι εκείνοι, οι σύγχρονοι ναζιστές, έκαναν ρεσάλτο και τους σκότωσαν!\nΚαι βέβαια η κατακραυγή, ήταν παγκόσμια. Και βέβαια βγήκαν οι πολιτικοί και εξέφρασαν τον αποτροπιασμό τους. Με κείνη όμως τη ξύλινη, ομοιόμορφη, παγερή γλώσσα των πολιτικών. Και χρησιμοποίησαν όλοι τις ίδιες λέξεις. Που αν τις βάλεις σε μια κληρωτίδα και τις ανακατέψεις, μπορείς μετά να τις αποδώσεις, σ’ όποιον θέλεις, και δεν θα έχεις πέσει έξω.\nΒγήκε όμως και ένας πολιτικός, ο ένας, ο μοναδικός, ο Μανώλης, ο δικός μας Μανώλης, ο πρώτος παρτιζάνος της Ευρώπης, που πήρε θέση και κατέθεσε την αντίθεσή του, με ένα ποίημα .(«Αυγή» 1.6.2010).\nΌσα χρόνια είμαι βουτηγμένη στην πολιτική, τέτοιο πράγμα δεν θυμάμαι να έχει ξανασυμβεί. Δεν θυμάμαι μέσα σε λίγους στίχους να κλείστηκαν έξι εκατομμύρια αθώα θύματα μιας φυλής. Δεν θυμάμαι ποτέ, στίχοι να σηματοδοτούσαν κραυγές αγωνίας για το πολιτικό γίγνεσθαι. Δε θυμάμαι πολιτικός, να έστησε το σκηνικό της θέσης και αντίθεσης για ένα τόσο τραγικό γεγονός, με τη γραφίδα του ποιητή-πολιτικού.\nΚι εγώ, που είμαι οσμομνήμων, αισθάνθηκα τη μυρωδιά του αίματος, όταν μικρό παιδί, είδα να σφάζουν μια πάπια, αισθάνθηκα τη μυρωδιά των «αιμάτινων λύθρων» στις μάντρες των εκτελέσεων, αισθάνθηκα τη μυρωδιά από τα βρώμικα και αποστεωμένα παιδικά κορμάκια που τέλειωσαν τη ζωή τους μέσα στους φούρνους, αλλά και αισθάνθηκα (συγχωρέστε μου την παρομοίωση) κάτι σαν απαλό άρωμα από Μαχάτμα Γκάντι.\nΕίναι γεγονός, ότι δεν ζούμε στην εποχή της ποίησης, αλλά της οίησης. Όμως για να δικαιολογήσω, την αισιοδοξία, που οφείλουμε να έχουμε για να μπορέσουμε να πάμε μπροστά, θα παραφράσω τους στίχους του Μανώλη Αναγνωστάκη και θα πω ότι: Όσο μιλούν οι αλλοτινοί, οι συγκαιρινοί και οι μελλούμενοι ποιητές, τίποτα δεν θα πεθάνει!


Η Ελλάδα αποχαιρετά τη Φώφη Γεννηματά - Χιώτικη Διαφάνεια\n27 Οκτωβρίου 2021 27 Οκτωβρίου 2021 diafaneia\nΗ κηδεία της γίνεται με τιμές εν ενεργεία υπουργού, ενώ οι σημαίες σε όλη τη χώρα κυματίζουν μεσίστιες, καθώς κηρύχθηκε εθνικό πένθος.\nΠλήθος κόσμου βρίσκεται εκεί, θέλοντας να απευθύνει το δικό του ύστατο χαίρε, φωνάζοντας «Αθάνατη».\nΗ εξόδιος ακολουθία τελείται χοροστατούντος του Αρχιεπισκόπου Αθηνών και Πάσης Ελλάδος Ιερωνύμου.\nΠαρόντες είναι η δικοί της άνθρωποι, τα μέλη της οικογένειάς της, ο σύζυγός της, Ανδρέας Τσούνης και τα τρία της παιδιά, όπου φανερά συντετριμμένοι δέχονταν τα συλλυπητήρια.\nΠαρόντες στο τελευταίο «αντίο» στη Φώτη Γεννηματά η πολιτική και πολιτειακή ηγεσία.\nΣτην Μητρόπολη βρέθηκε η Πρόεδρος της Δημοκρατίας Κατερίνα Σακελλαροπούλου, με ένα λευκό τριαντάφυλλο, που το άφησε πάνω στο φέρετρο ενώ στη συνέχεια συλλυπήθηκε την οικογένειά της. Νωρίτερα έφτασε ο πρωθυπουργός Κυριάκος Μητσοτάκης, επίσης με ένα λευκό τριαντάφυλλο, με τη σύζυγό του Μαρέβα, ο πρόεδρος του ΣΥΡΙΖΑ Αλέξης Τσίπρας, ο πρόεδρος της Βουλής, Κώστας Τασούλας, ο ΓΓ του ΚΚΕ Δημήτρης Κούτσούμπας, ο επικεφαλής του ΜέΡΑ25 Γιάνης Βαρουφάκης.\nΠολιτικοί συλλυπούνται την οικογένεια. Ανάμεσά τους ο Ευάγγελος Βενιζέλος, ο Απόστολος Κακλαμάνης και ο Νικήτας Κακλαμάνης.\nΠαρόντες και πρώην πρωθυπουργοί όπως ο Κώστας Σημίτης, με τη σύζυγό του Δάφνη ο Λουκάς Παπαδήμος, αλλά και ο Γιώργος Παπανδρέου, τον οποίο υποδέχθηκαν με χειροκρότημα. Ο υπουργός Εξωτερικών, Νίκος Δένδιας, προσήλθε με τον Γιώργο Κατρούγκαλο, ενώ παρόντες είναι ο αντιπρόεδρος της κυβέρνησης Παναγιώτης Πικραμμένος, η υπουργός Παιδείας Νίκη Κεραμέως, ο υπουργός Ψηφιακής Διακυβέρνησης Κυριάκος Πιερρακάκης.\nΣτην κηδεία βρίσκονται επίσης ο πρώην υπουργός Αλέκος Φλαμπουράρης, ο πρώην πρόεδρος της Βουλής Νίκος Βούτσης, η Άννα Ψαρούδα – Μπενάκη, ο Βαρδής Βαρδινογιάννης, ο Γιώργης Βαρδινογιάννης, η Γιάννα Αγγελοπούλου. «Αγωνίστηκε πάρα πολύ σκληρά» ήταν τα λόγια του υπουργού Προστασίας του Πολίτη Τάκη Θεοδωρικάκου.


«Good job, Alexis, congratulations» | Ημεροδρόμος\nΓΕΡΑΣΙΜΟΣ ΧΟΛΕΒΑΣ Πολιτική • 29 Σεπτεμβρίου 2015\nΟ πρόεδρος των ΗΠΑ, Μπάρακ Ομπάμα, έδωσε συγχαρητήρια στον Αλέξη Τσίπρα, για την εκλογική του νίκη, και φέρεται να του είπε: «Good job, Alexis, congratulations».\nΣημαίνει κάτι μια τυπική καλή κουβέντα από τον πρόεδρο των ΗΠΑ; Προφανώς και όχι. Η φράση που φέρεται να είπε ο Ομπάμα, όμως, έχει το ενδιαφέρον της.\nΔεν θα αναφερθούμε αναλυτικά στην πολυσυζητημένη τηλεοπτική συνάντηση του πρωθυπουργού με τον Μπιλ Κλίντον, στο ίδρυμα του. Τέτοια ιδρύματα, άλλωστε, έχουν εμφανή ρόλο στη διεθνή πολιτική σκηνή. Να σημειώσουμε, πάντως, πως ο Μπιλ Κλίντον δεν έχει, πλέον, ενεργό θεσμικό ρόλο στη διεθνή πολιτική, τουλάχιστον τυπικά. Παρ’ όλα αυτά ο πρωθυπουργός επέλεξε το ίδρυμα του Κλίντον, για να μιλήσει για το όραμα του.\nΔεν θα σχολιάσουμε, καν, το παρελθόν του κυρίου Τσίπρα, ο οποίος, κάποτε, δήλωνε την αντίθεση του στην πολιτική του Κλίντον. Κάποτε, όταν οι καινούργιοι «θαυμαστές» του Αλέξη Τσίπρα, βομβάρδιζαν τη Γιουγκοσλαβία. Πάνε αυτά… Παλιές ιστορίες. Ε;..\nΗ κυβέρνηση, άλλωστε, έχεις τις απαντήσεις σε τέτοιου είδους υπενθυμίσεις: Στην πολιτική πρέπει να αντιμετωπίζεις με «ρεαλισμό» τις καταστάσεις, τα πράγματα αλλάζουν και τα λοιπά και τα λοιπά. Σε επίπεδο συμβολισμών, πάντως, η Ιστορία έχει ήδη καταγράψει.\nΑπό εκεί και πέρα, βέβαια, υπάρχει και αυτό που ζούμε: Το μνημόνιο του κυρίου Τσίπρα. Κι αυτό το έχει καταγράψει, ήδη, η Ιστορία (ως πολιτική παρακαταθήκη του ΣΥΡΙΖΑ) και τα αποτελέσματα του θα αρχίσουμε να τα βιώνουμε ένα – ένα.\nΟ πρωθυπουργός, αφού πέρασε από την πολιτική του «σκίζω τα μνημόνια και τελικά φέρνω ένα ακόμα», τώρα δείχνει πως θέλει να επιβεβαιώσει το πολιτικό του κεφάλαιο και να το διευρύνει. Ένα πολιτικό κεφάλαιο που μοιάζει με πολλά άλλα, στο παρελθόν.\nΓνωστός ο δρόμος: Η αρχή είναι οι αξίες της Αριστεράς (στα λόγια), μετά έρχεται η διαστρέβλωση (στην πράξη) και μετά η δικαιολόγηση των πράξεων με το γνωστό επιχείρημα. Ποιο είναι αυτό; «Η σωτηρία του λαού». Κι ύστερα έρχεται η εκπροσώπηση της Κεντροαριστεράς, με όλες τις τιμές και όλα τα πλεονεκτήματα, για την πολιτική αποδοχή από τα ιδρύματα του κάθε Κλίντον…\n«Good job, Alexis, congratulations».\nΕτικέττες: Good job, ΟΜΠΑΜΑ, Τσίπρας\nΤσίπρας για ΝΑΤΟϊκές δαπάνες: «Δίκαιο» το αίτημα Τραμπ!\n2 Σχόλια - "«Good job, Alexis, congratulations»"\n4 Οκτωβρίου 2015 στις 18:22\nΤι την ήθελεςτην αγγλικουρα Σιορ Άλεξ; ;;\nΟ/Η Χρήστος Δημούλας λέει:\n30 Σεπτεμβρίου 2015 στις 15:27\nΕσύ μάγκα μου καλά τα λές\nμα ο Κάπιταλ στην γωνιά χαμογελάει\nόσο εσύ μυξιάρικα μας κλαίς\nμε τις θεωρίες σου τρανταχτά γελάει.\nΠαραγάδι ρίχνει στ’ ακρογιάλι σου\nμαζεύει ψαράκια που το παίζουν καρχαρίες\nάνετος θωρρεί την ανεμοζάλη σου\nχρηματίζει ανέμελος τις ροζέ φατρίες σου.\nΤα δόντια στον καθρέφτη του ακονίζει\nσαν σ’ ακούει εξαγγελίες να πουλάς\nφιλιά βρυκολάκου σου εκσφενδονίζει\nμ’ ευχές σε τέτοιο στρατί να πιλαλάς.\n«Πόσο όμορφη είσαι» – λέει-\nαριστερή μου κότα»\nσε πελάγη ευτυχίας πλέει\nτης προδοσίας σου άνοιξε την πόρτα..\n(Πολύ σωστό το αρθρο γι’ άλλη μια φορά. Καλή συνέχεια. ΠΡΟΧΩΡΑΜΕ. )


Η πολεμική εκστρατεία της Τουρκίας κατά των Σύριων | offlinepost\nΑρχική Κοινωνία Η πολεμική εκστρατεία της Τουρκίας κατά των Σύριων\nΗ «πληγωμένη Συρία»\nΤι να πει κανείς για το συγκεκριμένο κράτος και για όσα έχει υποστεί στο διάστημα των τελευταίων χρόνων. Από το 2011, που ξεκίνησε ο εμφύλιος, μέχρι και σήμερα το συγκεκριμένο κράτος έχει υποστεί, ίσως τις περισσότερες υλικές, αλλά και ψυχικές ζημιές από κάθε άλλο στον κόσμο. Τα πλήγματα είναι αμέτρητα και συνοδεύονται από εκατοντάδες νεκρούς πλέον, αλλά και πρόσφυγες σε όλη την Ευρώπη, που αντιμετωπίζουν κιόλας τα γνωστά προβλήματα περί ξενοφοβίας. Και σαν να μην έφταναν οι αμέτρητες επιθέσεις που έχουν δεχτεί από το ISIS, πριν λίγες ημέρες είχαμε και τις πρώτες επιθέσεις των Τούρκων εις βάρος τους. Μία πολεμική εκστρατεία των Τούρκων, η οποία προκάλεσε ένα ισχυρό «σοκ» στον υπόλοιπο Δυτικό κόσμο, τον οδήγησε να εκφράσει τη δυσαρέσκειά του προς την Τουρκία. Ποια ήταν τα αποτελέσματα των επιθέσεων της εκστρατείας του Ερντογάν; Μα φυσικά επιπλέον νεκροί Σύριοι, επιπλέον καταστροφές, επιπλέον «αθώα θύματα». Υποτίθεται πως πρόκειται για ζήτημα που αποτελεί λύση στο θέμα της «απελευθέρωσης εδαφών της Συρίας» από τους τρομοκράτες, θα έλεγε κάποιος Τούρκος εθνικιστής ή κάποιος Ούγγρος κυβερνητικός (η Ουγγαρία τέθηκε υπέρ της επίθεσης των Τούρκων). Ήθελα προσωπικά να ήξερα πως κοιμούνται το βράδυ οι υπεύθυνοι αυτής της εκστρατείας ή αυτοί που τάσσονται υπέρ της. Δεν τους έρχεται στο μυαλό η εικόνα των νεκρών αθώων Σύριων παιδιών;\nΗ στήριξη των Αμερικάνων και τα «στραβά μάτια» της Ε.Ε.\nΦυσικά το γεγονός ότι η Συρία θρηνεί καινούρια θύματα έχει την ίδια αιτία. Μία αιτία πολλών χιλιομέτρων μακριά. Άλλωστε, τόσα χρόνια οι Αμερικανικές κυβερνήσεις χρηματοδοτούσαν τις πολεμικές εκστρατείες ενάντια στη Συρία (ISIS) και τώρα φαίνεται πως έκαναν για μία ακόμα φορά τα «στραβά μάτια» στις νέες επιθέσεις που δέχτηκαν. Το ότι ο Τραμπ ήταν σύμφωνος στην αρχή με αυτές τις εκστρατείες δε μας κάνει να «πέφτουμε απ’ τα σύννεφα». Άσχετα με το ότι αναγκάστηκε να προβεί σε κυρώσεις εναντίον της Τουρκίας, λογικά επειδή δεν «τον έπαιρνε» να την ενισχύσει παραπάνω. Είναι απίστευτο το πόσο πολύ ο «υλικός διάβολος» που λέγεται χρήμα μπορεί να μετατρέψει σε «διάβολο» τον ίδιον τον άνθρωπο, αλλά και στο μεγαλύτερο «δολοφονικό κτήνος» του πλανήτη.\nΟ «διχασμός» των Ελλήνων\nΚαι φτάνουμε στο κομμάτι «Ελλάδα» στο συγκεκριμένο θέμα. Ένα κομμάτι που έχει πολύ ενδιαφέρον, αν το δούμε από μία κοινωνιολογική οπτική. Καθημερινά διαβάζω σε sites σχόλια χρηστών περί σκληρής γλώσσας της Ελλάδας προς τους Τούρκους. Σχόλια τύπου «η χειρότερη φάρα ξαναχτυπά» και «Τούρκος καλός μόνο για αφανισμό». Δε θα συμφωνήσω προφανώς με αυτά, διότι όλοι οι άνθρωποι δεν είναι ίδιοι. Υπάρχουν καλοί και κακοί Τούρκοι και προφανώς δεν πρέπει να κρίνουμε κάποιον από την καταγωγή του. Το αστείο, όμως, της όλης υπόθεσης είναι το γεγονός πως η πλειοψηφία των Ελλήνων τάσσεται υπέρ των Σύριων. Stop. Βλέπετε κάτι περίεργο στην τελευταία πρόταση που έγραψα μόλις; Μα φυσικά. Για να σκεφτούμε λίγο τι συμβαίνει με την αντιμετώπιση των Σύριων τα τελευταία χρόνια από την πλειοψηφία των Ελλήνων. Τα ίδια άτομα που σχολιάζουν τώρα κατά των Τούρκων, λόγω της εισβολής τους στην Συρία, πριν λίγους μήνες ή και χρόνια, σχολίαζαν για τους Σύριους τα χαρακτηριστικά: «Να πάνε πίσω στην χώρα τους να πολεμήσουν», και «έξω απ’ την Ελλάδα οι ξένοι, δεν τους θέλουμε» και τα γνωστά σχόλια. Τώρα ξαφνικά τι έγινε; Τάσσονται υπέρ τους, επειδή εχθροί τους είναι οι Τούρκοι;\nΟ «ποδοσφαιρικός πολιτισμός»\nΩς τελευταίο κεφάλαιο για να κλείσω, θέτω το θέμα περί του ποδοσφαίρου σχετικά με το πόσο άμεση επαφή έχει με την πολιτική. Έχει αποδειχθεί, άλλωστε, σε πολλά θέματα. 2 βασικά γεγονότα συνέβησαν στον κόσμο του ποδοσφαίρου, με αφορμή την επίθεση των Τούρκων προς τους Σύριους. 1 θετικό και 1 αρνητικό. Το αρνητικό είναι κάτι το οποίο πραγματικά με στεναχωρεί και με προβληματίζει. Έχει να κάνει με το γεγονός πως σε αγώνα των προκριματικών του EURO 2020, ανάμεσα στην Τουρκία και στην Αλβανία, σε γκολ των Τούρκων, οι παίκτες της τουρκικής ομάδας πανηγύρισαν στρατιωτικά, με αφορμή τις επιθέσεις της χώρας τους στην Συρία. Είναι ένα θέμα που αφορά και παρασύρει πολλούς ποδοσφαιριστές διαφορετικών εθνικοτήτων. Θέλω να πω πως έχω παρατηρήσει ότι το μεγαλύτερο ποσοστό ποδοσφαιριστών τείνουν προς τον πατριωτισμό. Πράγμα που δεν είναι απαραίτητα κακό. Όταν, όμως, φτάνεις σε σημείο να υπερηφανεύεσαι για τον θάνατο αθώων και άμαχων ανθρώπων, καταντάει απαράδεκτο. Μάλιστα, την ίδια πράξη επανέλαβαν οι ίδιοι παίκτες και σε πιο πρόσφατο αγώνα με αντίπαλο τη Γαλλία. Και εκτός αυτού, η τουρκική ομάδα Τραμπζονσπόρ (αναμετρήθηκε με την ΑΕΚ τον Αύγουστο), πέραν από το ότι στην επίσημη σελίδα της στο Facebook, έχει θέσει ως φωτογραφία προφίλ και εξώφυλλο τουρκικές σημαίες και τον τουρκικό στρατό, ανέβασε και βίντεο του τουρκικού στρατού λίγες ημέρες μετά τις επιθέσεις των Τούρκων. Μιλάμε τώρα για σελίδα της επίσημης ποδοσφαιρικής ομάδας.\nΑς αναφέρουμε, όμως, και το θετικό. Η Γερμανική ομάδα «St.Pauli», χρόνια γνωστή ως η ομάδα με το μεγαλύτερο ποσοστό αντιφασιστικού κοινού, διέκοψε το συμβόλαιό της με Τούρκο ποδοσφαιριστή της ο οποίος «πόσταρε» σε προσωπικό του λογαριασμό σε κοινωνικό δίκτυο την υποστήριξή του προς τις τουρκικές δυνάμεις.\nΕθνική Ομάδα Τουρκίας


Τι φταίει και δεν πέφτουν τα κρούσματα – Polis Media\nΓια δεύτερη συνεχόμενη μέρα οι επιβεβαιωμένες διαγνώσεις κορονοϊού ξεπέρασαν τις 2000 και μάλιστα μετά από 25 ημέρες “απαγορευτικού”. Το γεγονός αυτό δείχνει ότι το lockdown δεν έχει αποδώσει τα αναμενόμενα, ενώ παραμένει θολό το τοπίο για το τι ή ποιος μπορεί να έχει φταίξει. Το σίγουρο είναι πως ένα τέτοιο σκαμπανέβασμα στα επιδημιολογικά δεδομένα, περιπλέκει και την κατάσταση όσον αφορά στις εισηγήσεις της Επιτροπής Εμπειρογνωμόνων.\n7. Διαπιστώνεται έλλειψη επιδημιολογικών στοιχείων σε τοπικό επίπεδο. Δόθηκε βαρύτητα στα μεγάλα αστικά κέντρα και αγνοήθηκε η μετάδοση στην περιφέρεια. Δεν είναι τυχαίο ότι το πρώτο “θερινό” lockdown στον Πόρο κατέδειξε την πλημμελή αστυνόμευση των περιοριστικών μέτρων, πριν αυτό επιβληθεί. Κάτι αντίστοιχο φαίνεται να συνέβη και στις Σέρρες. Χρειάζονταν πιο συγκεκριμένα και αντιπροσωπευτικά δεδομένα του πληθυσμού. Επίσης δεν δόθηκε ανάλογη σημασία και στις ηλικιακές ομάδες. Είναι λογικό πως αν από τα 20.000 τεστ που γίνονται, τα 15.000 αφορούν νεαρές ηλικίες, εκεί να εντοπίζονται και τα περισσότερα κρούσματα.


21 Οκτωβρίου 2021 11:51:53\nEκπληκτικά μηχανήματα με μεγάλες δυνατότητες. Βγάζουν κάτι μπουλντόζες που μετακινούν όχι βουνά, αλλά οροσειρές.\nΤην δεκάτη τρέχοντος Ιουλίου έγινε, για ακόμη μία φορά, ένας αποτυχημένος σεισμός στην περιοχή των Αθηνών. Οι υπεύθυνοι όμως της Komatsu δεν περίμεναν να ακούσουν τα ρίχτερ και τα αποτελέσματα και συνεκλήθη εκτάκτως το διοικητικό συμβούλιο για να προλάβουν να πάρουν τη δουλειά. Φόρτωσαν στα γρήγορα τριακόσιες μπουλντόζες στα καράβια και ετοιμάστηκαν για τον απόπλου με προορισμό την Αθήνα.\nΔεν τους βγήκε όμως. Αυτοί νόμισαν πως η Αθήνα θα καταρρεύσει εξ ολοκλήρου και θα έρθουν με τις τεράστιες μπουλντόζες τους να σπρώξουν τα μπάζα της Εκάλης και του Χαλανδρίου στον Σαρωνικό. Το σχέδιο μάλιστα ήταν να ενωθεί ο Πειραιάς με την Αίγινα και να γίνουν δωρεές οικοπέδων ανοιχτά της Σουβάλας Αιγίνης με προοπτική ένταξης του Αιγαίου στον πολεοδομικό ιστό των Αθηνών. Όταν θα έλεγες πως κατοικώ στο Ψυχικό θα εννοούσες βέβαια πως τα ύφαλα του σπιτιού σου ακουμπάνε τον πυθμένα της θάλασσας μεταξύ του Πειραιώς και της νήσου Αιγίνης. Δηλαδή, με τα μπάζα των Αμπελοκήπων και των Πετραλώνων θα οικοπεδοποιούσαμε τις μέχρι χθες θαλάσσιες περιοχές. Απλά και κατανοητά πράγματα, ότι δεν καταλαβαίνετε να με ρωτάτε, να μην υπάρχουν απορίες για την εξέλιξη του πολεοδομικού συγκροτήματος των Αθηνών.\nΤα μπάζα από την Κυψέλη και το Γαλάτσι θα δημιουργούσαν μια νέα πλαζ κοντά στο Αγκίστρι. Αεράκι, φρέσκα μαρίδα και αύξηση του προσδόκιμου ζωής, όσων θα είχαν επιβιώσει από τον τελευταίο σεισμό.\nΠολλοί ισχυρίζονται πως γι αυτό η Ελλάδα ποτέ δεν πεθαίνει, όλο και κάποιος θεός θα βοηθήσει να λυθεί το κυκλοφοριακό πρόβλημα της Πρωτευούσης συνεπικουρούσης της εταιρείας KOMATSU. To μοντέλο D575A ισχύος 1150 ίππων έχει αποδειχθεί ότι μπορεί να σπρώξει μέχρι και δέκα πολυκατοικίες μαζί από την Κηφισιά μέχρι τον εγκιβωτισμό του λιμένος του Πειραιώς. Εγγυημένα πράγματα, τόσο για τα υποθαλάσσια θεμέλια όσο και την οριοθέτηση των νέων οικοπέδων εντός του Αργοσαρωνικού.\nΔυστυχώς όμως οι καλές προθέσεις τις εταιρείας δεν έτυχαν μεγαλύτερης βοήθειας από τις θεϊκές δυνάμεις και έτσι το όνειρο για μια δροσερή κατοικία σε παράκτια περιοχή παρέμεινε επί του παρόντος ένα όνειρο απραγματοποίητο για την τρέχουσα γενεά που φλέγεται στα διαμερίσματα επί της οδού Στησιχόρου και εισπνέει τον γνησιότερο καυσαέριο ντίζελ και αμόλυβδης στα πεζοδρόμια του Zonars στην οδό Πανεπιστημίου.\nΔυστυχώς και αυτός ο σεισμός της 10ης Ιουλίου κατέληξε σε φιάσκο και οι πολυόροφες οικοδομές της πρωτευούσης θα συνεχίσουν να κρύβουν τον ήλιο και τον αέρα χειμώνα καλοκαίρι. Ας μας λυπηθεί ο θεός και ας βοηθήσει τον γίγαντα εγκέλαδο να μην βλέπει μόνον σαν δορυφόρος του Κρόνου τη Γη και να είναι περισσότερο αποτελεσματικός την επόμενη φορά. Τον εκλιπαρούμε.\nΤο έργο του Εγκέλαδου είναι έτοιμη πάντα να συνεπικουρήσει η μεγάλη φίλη της Ελλάδος ιαπωνική εταιρεία KOMATSU.\nTags: KomatsuΦοίβος Ιωσήφ


Επικίνδυνες μάσκες στην αγορά - ΜΗΝ τις χρησιμοποιείτε\nΠροσοχή! Επικίνδυνη μάσκα στην αγορά – Τι συστήνουν οι κυπριακές Αρχές\nΠροσοχή! Επικίνδυνα παιχνίδια, ακουστικά και κοσμήματα στην αγορά – ΜΗΝ τα χρησιμοποιείτε\nΠροσοχή! Αποσύρονται ακατάλληλα καλλυντικά – ΜΗΝ τα χρησιμοποιείτε\nΠροσοχή! Αποσύρονται από την αγορά επικίνδυνα παιδικά παιχνίδια και ρούχα\nΠροσοχή! Αποσύρεται οδοντόκρεμα από την αγορά – ΜΗΝ τη χρησιμοποιείτε (εικόνα)\nΠροσοχή! Επικίνδυνα σκούτερ και μάσκες προστασίας στην αγορά – ΜΗΝ τα χρησιμοποιείτε\nΠροσοχή: Επικίνδυνες μάσκες στην αγορά – ΜΗΝ τις χρησιμοποιείτε\nΕπικίνδυνες μάσκες που δεν πληρούν τις προϋποθέσεις ασφαλείας και υγείας έχουν κυκλοφορήσει στην αγορά, όπως ανακοίνωσε το Τμήμα Επιθεώρησης Εργασίας του Υπουργείου Εργασίας, Πρόνοιας και Κοινωνικών Ασφαλίσεων.\nRAPEX ακατάλληλες μάσκες επικίνδυνα προϊόντα\nΤετάρτη, 7 Απρίλιος, 2021 στην κατηγορία Νέα\nΕξαφανίστηκε η 14χρονη Μαριάννα από τη Λευκωσία – Μήπως την έχετε δει; (εικόνα)\nΦρίκη: Αδέλφια ξεκλήρισαν την οικογένειά τους και μετά αυτοκτόνησαν για μία… «συμφωνία»!


Στοίχημα: Όλα για το «διπλό» ο ΠΑΟΚ! - Psts.gr\n04 Ιουλίου 2020 13:28\nΤο Κουπόνι Πάμε Στοίχημα του Σαββάτου (04/07) είναι «καυτό» και βγάζει ωραία σημεία! Το Betarades.gr το διάβασε καλά και έχει τα κορυφαία προγνωστικά στοιχήματος σήμερα.\nΣτην Ελλάδα, μας ενδιαφέρει πολύ ο αγώνας του ΟΦΗ με τον ΠΑΟΚ στην Κρήτη. Πιστεύουμε ότι οι φιλοξενούμενοι θα... συνέλθουν. Εκτός αυτού, έχουμε προβλέψεις για άλλα δύο ματς. Είναι από τη Serie A και από την Τσάμπιονσιπ. Έτσι, το Σάββατο είναι γεμάτο και έβγαλε μια τριάδα που αξίζει. Ας δούμε λοιπόν τι κρατήσαμε από το κουπόνι!\nΜπρέντφορντ για... πολλούς λόγους\nΗ Σασουόλο φαίνεται να έχει «κλειδώσει» την παραμονή στην κατηγορία. Έχει συγκεντρώσει 37 πόντους και βρίσκεται στο +12 από τη ζώνη του υποβιβασμού. Αρχίζει να κοιτάει και λίγο πιο... ψηλά, αλλά δύσκολα θα καταφέρει να πάρει το εισιτήριο για το Γιουρόπα Λιγκ. Μετρούσε τρεις αγώνες χωρίς νίκη, πριν κάνει τρομερή εμφάνιση στο «Αρτέμιο Φράνκι» επί της Φιορεντίνα. Αυτό το «διπλό» με 1-3, ήταν καθοριστικό για την παραμονή στην κατηγορία. Ο Ντεφρέλ ήταν ο μεγάλος πρωταγωνιστής με δύο γκολ. Σήμερα, θα έχει κάποιες απουσίες.\n« Τίτλος: Επιτέλους αρχίζει…\nΚρυστάλλινο… 4.35 »


Ή παίρνετε πίσω το ασφαλιστικό ή συνεχίζουμε\nHome/Άρθρα/Γιατροί-φαρμακοποιοί: Ή παίρνετε πίσω το ασφαλιστικό ή συνεχίζουμε! Σε νέες κινητοποιήσεις οι κλάδοι\nΓιατροί-φαρμακοποιοί: Ή παίρνετε πίσω το ασφαλιστικό ή συνεχίζουμε! Σε νέες κινητοποιήσεις οι κλάδοι\nΔωροθέα Γαληνού25 Ιανουαρίου 2016 05:58\nΌλοι οι κλάδοι της Υγείας συνεχίζουν να είναι στα …κάγκελα καθώς ότι διορθώσεις και να γίνουν στο ασφαλιστικό νομοσχέδιο, η κατάσταση δε φαίνεται να διαφοροποιείται και πολύ.\nΓι αυτό ζητούν την απόσυρσή του και διάλογο από την αρχή. Και δικαίως βέβαια αφού οι επιστημονικοί φορείς πλήττονται κάθετα από τα σχέδια της κυβέρνησης για ασφαλιστικό και φορολογικό.\nΈτσι οι κινητοποιήσεις των υγειονομικών δε θα έχουν σταματημό το επόμενο διάστημα.\nΔευτέρα 25 Ιανουαρίου ο Ιατρικός Σύλλογος Αθηνών με τη συμμετοχή των νοσοκομειακών γιατρών (ΕΙΝΑΠ) και των γιατρών του ΠΕΔΥ, καλεί όλους τους γιατρούς να απέχουν από τα καθήκοντά τους. Οι γιατροί θα πραγματοποιήσουν συγκέντρωση διαμαρτυρίας στις 11:30 έξω από το υπουργείο Εργασίας.\nΣυνεχίζουν και οι φαρμακοποιοί\nΤον αγώνα συνεχίζουν και οι φαρμακοποιοί ενώ ο Πρόεδρος του Πανελλήνιου Φαρμακευτικού Συλλόγου Κωνσταντίνος Λουράντος δείχνοντας στην πράξη τη συστράτευση όλων για την απόσυρση του Ασφαλιστικού, επισκέφθηκε τα μπλόκα των αγροτών στο Κάστρο, στη Λάρισα, στα Τέμπη αλλά και σε άλλες περιοχές.\nΣτο μεταξύ οι φαρμακοποιοί της Θεσσαλονίκης την Τρίτη 26 Ιανουαρίου ετοιμάζουν συγκέντρωση στο Λευκό Πύργο στις 12 το μεσημέρι και στη συνέχεια θα κάνουν πορεία. Ταυτόχρονα θα απέχουν από τα καθήκοντά τους με στάση εργασίας την ίδια μέρα από τις 11.00 έως τις 14.00.\nΆλλωστε ο Φαρμακευτικός Σύλλογος Θεσσαλονίκης σημειώνει ότι: «Οι φαρμακοποιοί της χώρας μας έχουν πληγεί ανεπανόρθωτα τα τελευταία χρόνια από την επιβολή των όρων των μνημονίων. Η λειτουργία των φαρμακείων έχει καταστεί προβληματική εδώ και καιρό, αρκετοί συνάδελφοι αναγκάστηκαν να κλείσουν και πολλοί περισσότεροι αντιμετωπίζουν το φάσμα του λουκέτου.\nΤα τελευταία μέτρα της Κυβέρνησης για το Ασφαλιστικό αποτελούν τη χαριστική βολή στο βαριά δοκιμαζόμενο Ελληνικό φαρμακείο. Τα μέτρα αυτά αφαιρούν κάθε ελπίδα ανάκαμψης του φαρμακείου και κάθε ελεύθερου επαγγελματία.»\nΕπίσης στην ευρεία σύσκεψη των εκπροσώπων όλων των επαγγελματικών και επιστημονικών κλάδων και φορέων με την συμμετοχή της ΓΣΕΕ και της ΠΑΣΕΓΕΣ, που πραγματοποιήθηκε στα γραφεία του Πανελληνίου Φαρμακευτικού Συλλόγου, διατυπώθηκε η σαφής θέση για ένα αρραγές και κοινό διεκδικητικό μέτωπο.


Η Zoe Sugg και ο Alfie Deyes ζητούν συγγνώμη μετά από αντιπαράθεση στο αστείο που «τιτλοφορήθηκε ... - Διαδίκτυο | Σεπτέμβριος 2021\nΗ Zoe Sugg και ο Alfie Deyes ζητούν συγνώμη μετά από μια αντίδραση στο αστείο το οποίο «ασήμανε την ενδοοικογενειακή βία»,\nΔεν υπήρχε απολύτως καμία πρόθεση να θεωρήσουμε ένα σοβαρό θέμα, ήμασταν ακριβώς ανόητοι.\nnaya rivera και σύζυγος\nΟι YouTubers Οι Zoe Sugg και Alfie Deyes έχουν αφαιρέσει ένα βίντεο από το κανάλι του Alfie και ζήτησαν συγγνώμη αφού κλήθηκαν από τους οπαδούς για ένα αστείο «αστείο» που φάνηκε να κάνει το φως της ενδοοικογενειακής βίας.\nΜετά από μια εβδομάδα εορταστικών βίντεο vlogmas από το πρόσφατο ταξίδι τους στη Νέα Υόρκη, η Ζωή και ο Alfie κάθονταν για να κινηματογραφήσουν το Q & A ενός ζευγαριού. Ένα σύντομο κλιπ από αυτό το βίντεο, το οποίο είδε τη Ζωή να φωνάζει 'βοήθεια!' αφού ο Alfie άρπαξε το πόδι της, σύντομα κλήθηκε στο Twitter.\nΔΙΑΒΑΣΤΕ ΠΕΡΙΣΣΟΤΕΡΑ: Η Zoe Sugg ασχολείται με την κριτική για το '395 φιλανθρωπικό σήμα νέον'\nΕνώ ορισμένοι οπαδοί υπερασπίστηκαν το αστείο της Ζωής και την απέρριψαν ως «πολύ ευαίσθητοι», πολλοί άνθρωποι τους έχουν καταλάβει ότι τους έδιναν φως και αστειεύονταν ασταμάτητα, κάτι τόσο σοβαρό όσο η ενδοοικογενειακή βία.\nΗ Zoe Sugg και ο Alfie Deyes διαγράφουν το βίντεο αφού ζήτησαν συγνώμη για «αστεία οικιακής βίας». Εικόνα: Alfie Deyes μέσω του YouTube, @zoesugg μέσω του Instagram\nΣτο clip, ο Alfie αρπάζει το πόδι του Zoe καθώς λέει «ow» πριν φωνάξει «βοήθεια»! Ο Alfie τότε απαντά: «Αυτό δεν είναι αστείο, οι γείτονες θα σκέφτονται ότι συμβαίνει κάτι παράξενο». Η Ζωή συνεχίζει να φωνάζει «βοήθεια» ενώ γελάει, όπως λέει ο Alfie «αυτό δεν είναι αστείο».\n«Παιδιά, αυτό είναι ένα από τα αγαπημένα μου παιχνίδια για να παίξετε με τον Alfie όταν το παράθυρο του υπνοδωματίου είναι ανοιχτό», λέει η Ζωή πριν από την απάντηση του Alfie, «δεν είναι κυριολεκτικά ένα παιχνίδι καθόλου».\nΟ Alfie εξηγεί: «Το παράθυρο του υπνοδωματίου είναι ανοιχτό επειδή είναι γελοία ζεστό στο υπνοδωμάτιό μας και η Ζωή θα ξεκινήσει να φωνάζει« Βοήθεια! Σταματήστε, Alfie! Βοήθεια!' και είμαι σαν, αυτό δεν είναι αστείο. Κάποιος θα σκέφτεται ότι σας επιτεθώ.\n«Όχι, μην το λέτε έτσι γιατί φαίνεται πως είμαι - το έκανα σαν τρεις φορές», απαντά η Zoe.\nzoella αστειεύεται για την ενδοοικογενειακή βία και ίσως r @ pe σε ένα νέο βίντεο με alfie. έχουν μπλοκάρει τα σχόλια γι 'αυτό δεν παίρνει κανένα μίσος, αλλά αυτό είναι τόσο λάθος. αστεία για κραυγή βοηθά βοηθήσει να κατεβείτε alfie ότι δεν είναι αστείο;\n- Amanda (@ ahwell13) 18 Δεκεμβρίου 2019\nΈνας απογοητευμένος ανεμιστήρας έγραψε: «Ο Alfie έχει δικαίωμα. η οικιακή κατάχρηση δεν είναι αστείο. Αυτό είναι αηδιαστικό. Είμαι συνήθως ένας για να υπερασπιστώ τη Ζωή όταν το διαδίκτυο πηγαίνει μετά από αυτήν αλλά αυτή τη φορά ... nope ». Σε απάντηση σε ένα σχόλιο που υπερασπίζει το ζευγάρι, ένας άλλος οπαδός έγραψε: «Ήταν ένα πολύ ευαίσθητο θέμα για πολλούς ανθρώπους και δεν πρέπει ποτέ να αστειευόμαστε. Η Ζωή με το γέλιο δεν το έκανε να βελτιωθεί.\nΑφού είδε τα σχόλια, ο Alfie αργότερα tweeted, ζήτησε συγγνώμη και επιβεβαίωσε ότι το βίντεο είχε αφαιρεθεί από το κανάλι του. 'Έχω λάβει ένα ζευγάρι από tweets σήμερα το απόγευμα από ανθρώπους που με ενημερώνουν ότι ένα κομμάτι στο νεότερο βίντεο μου δεν ήταν ευαίσθητο', έγραψε. «Σίγουρα δεν ήθελα ποτέ να προσβάλω κανέναν. Λυπάμαι και μόλις έβαλα το βίντεο κάτω x '\nΈχω λάβει ένα ζευγάρι από tweets αυτό το απόγευμα από ανθρώπους που με ενημερώνουν ότι ένα κομμάτι στο νεότερο βίντεο μου δεν ήταν ευαίσθητο. Σίγουρα δεν ήθελα να προσβάλω κανέναν. Λυπάμαι και μόλις έβαλα το βίντεο κάτω από το x\n- Alfie Deyes (@AlfieDeyes) 19 Δεκεμβρίου 2019\nΛίγο μετά το tweet του Alfie, η Zoe ζήτησε συγγνώμη και επανέλαβε τις δηλώσεις του Alfie σχετικά με την ιστορία του Instagram.\nΈγραψε: «Έχουμε δει λίγα σχόλια για μια στιγμή στο νεότερο βίντεο του Alfie, όπου έκανα λάθη και δείχνοντας ότι τον έκανα περιστασιακά στο σπίτι μου φωνάζοντας« βοήθεια »όταν έρχεται κοντά μου.\nΔεν υπήρχε απολύτως καμία πρόθεση να θεωρήσουμε ένα σοβαρό ζήτημα, ήμασταν απλώς ανόητοι, αλλά μπορούμε να δούμε τελείως πώς μπορεί να συναντήσουμε μερικούς ανθρώπους! Αποφασίσαμε να καταργήσουμε το βίντεο ώστε να μην προκαλέσει περαιτέρω σύγχυση ή αναστάτωση!\nΣυγγνώμη για εκείνους από εσάς που αισθάνθηκαν αναστατωμένοι γι 'αυτό, αυτό ήταν 100000% ΔΕΝ η πρόθεσή μου και όχι κάτι που θα είχαμε δημοσιεύσει αν είχαμε γνωρίσει.\nΗ Zoe Sugg ζητά συγνώμη για το «αφορμή» για το εγχώριο αδίκημα κατάχρησης στο τελευταίο βίντεο. Εικόνα: @zoesugg μέσω του Instagram\nγια πάντα 21 κλεμμένα σχέδια\nευχαριστώ για το μουσικό βίντεο αναμνήσεων


50 χρόνια James Bond με νέα ταινία το 2016!\nPosted by : Ευαγγελία Μωραίτη Πέμπτη, 21 Μαρτίου 2013\nΜετά το Skyfall το οποίο χτύπησε ρεκόρ στις εισπράξεις σε σχέση με τις προηγούμενες ταινίες του James Bond με 1,1 δισεκατομμύρια σε όλο τον κόσμο έρχεται σε τρία μόλις χρόνια από τώρα η νέα ταινία James Bond! Κατά τη διάρκεια μιας συνδιάσκεψης με τους επενδυτές στις 19 Μαρτίου, ο Διευθύνων Σύμβουλος της MGM Gary Barber έδωσε μια ενημέρωση σχετικά με την νέα ταινία.\nΔήλωσε: Είμαστε πολύ ενθουσιασμένοι για το franchise, ανυπομονούμε να ανακοινώσουμε σύντομα ένα σκηνοθέτη. Αυτή τη στιγμή βρισκόμαστε στη διαδικασία ανάπτυξης του σεναρίου με τους συνεργάτες μας. Ελπίζουμε μέσα στα επόμενα τρία χρόνια να κυκλοφορήσει.\nΤέλος ο Daniel Craig καθώς έχει συμβόλαιο για άλλες δύο ταινίες James Bond όπως είναι αναμενόμενο θα πρωταγωνιστήσει και στις επόμενες!Ολοκληρώνοντας ο Jonh Logan, ο σεναριογράφος του Skyfall θα γράψει το σενάριο και στις επόμενες δύο ταινίες!\nΤο μόνο που χρειάζεται να πούμε είναι να συνεχίσουν να μας εντυπωσιάζουν και με τις επόμενες ταινίες!\nΑναμένουμε με αγωνία τα γυρίσματα της επόμενης ταινίας!\nΓυναίκα χωρίς πιασίματα δρόμος χωρίς σήματα!!\nΟι γυναίκες με καμπύλες φαίνεται πως αποτελούν το αντικείμενο του πόθου για τους περισσότερους άνδρες! Βρετανοί επιστήμονες από το Λονδί...\nO Justin Bieber σε αποτοξίνωση από ναρκωτικά και αλκοόλ!\nΟ διάσημος τραγουδιστής Justin Bieber μόλις 19 ετών και όμως με τεράστια επιτυχία στον καλλιτεχνικό χώρο και στον τομέα των γυναικών! Εί...\nlifestyle (30) συμβουλές στον έρωτα (20) υγεία και ομορφιά (11) περίεργα (8) Συνταγές (4) Χριστούγεννα (2) άστρα (2)\nΑρχειοθήκη Μαρτίου (7) Δεκεμβρίου (22) Νοεμβρίου (47)\nΌλα τα νέα τώρα στο e-mail σας!\n- Copyright © Coutsobolistas -Metrominimalist- Powered by Blogger - Designed by Johanes Djogan -


Ιστορία και άλλα δαιμόνια: Η Επανάσταση του ’21 στη ζωγραφική. Φιλέλληνες Ευρωπαίοι και Έλληνες ζωγράφοι. (1ο Μέρος) Μια συμβολή του 1ου Γυμνασίου Κοζάνης (Βαλταδώρειου) στον εορτασμό της επετείου της 25ης Μαρτίου 1821.\nΣχεδιασμός –διόρθωση κειμένων (αποσπασμάτων) : Κατερίνα Χιωτέρη\nΕπιλογή κειμένων (αποσπασμάτων) και πινάκων: Κώστας Ντιος\nΤο 1755 ο Γερμανός μελετητής της κλασικής Ελλάδας Βίνκελμαν γράφει σ’ ένα σύγγραμμά του ότι «το ιδεώδες της καλαισθησίας γεννήθηκε κάτω από τον ουρανό της Ελλάδας». Είναι η εποχή που η διαδικασία εξιδανίκευσης της αρχαιότητας έχει αρχίσει. Σύντομα η Ευρώπη θα συμμεριστεί την άποψη του Βίνκελμαν ότι «μοναδική πηγή των προτύπων ζωής και μόρφωσης ήταν η αρχαία Ελλάδα».\nΗ απερίγραπτη ελληνομανία της Ευρώπης στις αρχές του 19ου αι. όχι μόνο τροφοδότησε την τέχνη και τη λογοτεχνία αλλά συμπαρέσυρε τις διακοσμητικές τέχνες, την κόμμωση, την ενδυμασία, έγινε τρόπος ζωής. Αυτήν την εποχή το ταξίδι των καλλιεργημένων Ευρωπαίων στην Ελλάδα έχει θεσμοθετηθεί και έχει πάρει διαστάσεις προσκυνήματος σ’ ένα καθαγιασμένο απ’ το χρόνο χώρο. Αυτόν τον πρωταγωνιστικό ρόλο της αρχαιότητας θα καταργήσει η Ελληνική Επανάσταση που χαιρετίστηκε με ενθουσιασμό από τις φιλελεύθερες συνειδήσεις και πλούτισε τις ευρωπαϊκές εμπνεύσεις με νέα φαντασμαγορική θεματογραφία. Η εικονογραφία του ’21 ενέπνευσε σημαντικούς Ιταλούς, Βέλγους, Άγγλους, Ολλανδούς και Γερμανούς, κυρίως, ζωγράφους.\nΕικόνα 1: "Ο θάνατος του Λάμπρου Τζαβέλα" (107Χ132 εκ.),Vivo Donato Francesco, 1855, Εθνική Πινακοθήκη και Μουσείο Αλέξανδρου Σούτζου, Παράρτημα Ναυπλίου\nΤα αίτια του κινήματος του Φιλελληνισμού είναι πολλά, με σημαντικότερο το ένδοξο παρελθόν του λαού που ξεσηκώθηκε. Τα βιβλία των περιηγητών που επισκέφτηκαν τον ελληνικό χώρο από το 18ο αι. ως τις παραμονές της επανάστασης είχαν κάνει γνωστή στην Ευρώπη τη θλιβερή κατάσταση της κοιτίδας του πολιτισμού της. Ακόμη να μην παραλείψουμε τη συγκίνηση των Ευρωπαίων απ’ τον αγώνα ενός χριστιανικού λαού να αποτινάξει μια αλλόθρησκη τυραννία. Η κάθοδος του Λόρδου Βύρωνα στο Μεσολόγγι θεωρήθηκε συμβολικό γεγονός και ο θάνατος του αναζωπύρωσε το ενδιαφέρον για την τύχη της ελληνικής επανάστασης. Ο αγώνας των Ελλήνων ήταν η σύγκρουση του πολιτισμού με τη βαρβαρότητα, της ελευθερίας με την καταπίεση, του Σταυρού με την ημισέληνο. Το 1827 ένας Γάλλος κριτικός σε μια έκθεση με ελληνικά θέματα έκανε το εξής σχόλιο: «Ευτυχείς είναι οι λαοί που ποτέ δεν τράβηξαν πάνω τους τα μάτια των ποιητών και των καλλιτεχνών. Τα έθνη εκείνα που συχνά υμνήθηκαν με τη λύρα και την πένα οφείλουν να πληρώσουν τη δόξα με την ευτυχία τους. Και στις μέρες μας με τι αντίτιμο αίματος και δακρύων απόκτησε η Ελλάδα το δικαίωμα να εμπνέει όλα τα τέκνα των Μουσών».\nΟ Φιλελληνισμός για πολλούς από τους καλλιτέχνες που ασχολήθηκαν με τα ελληνικά συμβάντα λειτούργησε σαν κίνητρο καλλιτεχνικό, που για τον αυθεντικό καλλιτέχνη σημαίνει και ηθικό. Πολλοί από αυτούς τους καλλιτέχνες δεν ήρθαν ποτέ στην Ελλάδα. Οι ειδήσεις που έφταναν στην Ευρώπη, η φαντασία των καλλιτεχνών και η ευαισθησία τους απέναντι στον ελληνικό λαό και τον απελευθερωτικό του αγώνα καθόρισαν την ατμόσφαιρα των έργων τους που, αν τους λείπει η αξία της προσωπικής μαρτυρίας, έχουν μέσα τους τη γνησιότητα της συγκίνησης.\nΟ Λόρδος Βύρων φτάνει στην Ελλάδα το 1809, στα Γιάννενα που τα κυβερνά ο τουρκαλβανός τύραννος Αλή πασάς. Σύντομα ο νεαρός ποιητής αντιλαμβάνεται πως ο λαός, που είναι βυθισμένος στην απόγνωση της τυραννίας και στην αμάθεια, διατηρεί στην ψυχή του βαθύ μίσος κατά των δυναστών του κι άγρια δίψα για ελευθερία. Ο Βύρων, που δεν συγκινείται από τον κλασικισμό, αντικρίζοντας τα μνημεία της Ακρόπολης αναλογίζεται πιο πολύ τη λάμψη που έσβησε, την ιστορία και το μύθο, το τέλος. Απ’ το ελληνικό πνεύμα αντλεί μονάχα το ρομαντικό στοιχείο.\nΤο 1810 φτάνει στην Αθήνα. Φιλοξενείται στο σπίτι της Θεοδώρας Μακρή, χήρας Άγγλου υποπροξένου. Ο Βύρων, που είναι 22 χρονών, ερωτεύεται και τις τρεις θυγατέρες της Μακρή και γράφει: «Πεθαίνω από έρωτα για τις τρεις αδερφές. Μένω σπίτι τους. Τα ονόματα των τριών θεαινών μου είναι Θηρεσία, Μαριάνα και Κατίγκω και καμιά δεν είναι ακόμα 15 χρόνων».\nΕικόνα 2: «Ο λόρδος Βύρων με ελληνική φορεσιά» (76,5Χ63,9 εκ.) , Thomas Philips, 1835\nΤην ίδια εποχή ωστόσο , παράλληλα με τους φιλέλληνες, δρα και o Άγγλος Λόρδος Έλγιν, ο οποίος, λειτουργώντας ως βάνδαλος και κλέφτης, θα υποδαυλίσει ένα κλίμα ανταγωνισμού ανάμεσα σε Γάλλους και Άγγλους κυνηγούς αρχαιοτήτων.\nΗ επιχείρηση αρπαγής καλλιτεχνικών θησαυρών κράτησε 11 χρόνια. 128 κιβώτια έφτασαν στο Λονδίνο μεταξύ 1802 και 1824 με αγάλματα, μετόπες από ζωφόρους του Παρθενώνα, το ναό της Απτέρου Νίκης και το Ερέχθειο. Επίσης από την Αίγινα, τις Μυκήνες, την Τίρυνθα και τη Νεμέα. Είναι χαρακτηριστικό το ρητό ενός Άγγλου περιηγητή, όταν είδε λεηλατημένη την Ακρόπολη: «Ό,τι δεν έκαναν οι Γότθοι, το έκαναν οι Ενετοί».\nΕικόνα 3: «Άποψη της Ακρόπολης» απ' την κατοικία του Γάλλου προξένου Φοβέλ (Louis Dupre, 1819) που φιλοδοξούσε να λεηλατήσει ο ίδιος για λογαριασμό της Γαλλίας τα μνημεία της Ακρόπολης. Το σπίτι του ήταν γεμάτο από αρχαιότητες.\nΟ Βύρωνας πάλι θα είναι εκείνος που με ένα ποίημά του θα στηλιτεύσει τον Έλγιν. Λέει ο ποιητής: «Ουράνια δάκρυα είδα να κυλούν απ’ της Αθηνάς τα πελώρια γαλάζια μάτια. / Γλύτωσα απ’ τον πόλεμο και τη φωτιά/ γλύτωσα απ’ τον πόλεμο και τον Τούρκο / κι ήρθες εσύ ο Έλγιν / χειρότερος απ’ τους δυο να μ’ αφανίσεις / να μου ρημάξεις ό,τι απόμεινε./ Η κατάρα μου σε σέ και στη γενιά σου». Ο Βύρωνας θα λείψει για 10 περίπου χρόνια, θα επιστρέψει στην Ελλάδα το 1823, μετά την εξέγερση των Ελλήνων για να βοηθήσει τον αγώνα. Είναι περιζήτητος απ’ όλους τους οπλαρχηγούς, οι οποίοι αγωνίζονται να τον προσεταιριστούν. Ο Μπότσαρης, στις 18 Αυγούστου του 1823, του γράφει από το Καρπενήσι: «Είστε ο άνθρωπος που μας χρειάζεται. Κανένα εμπόδιο ας μη σταματήσει τον ερχομό σας σ’ αυτό τον τόπο. Απόψε θα επιχειρήσω κάτι εναντίον εχθρικού σώματος έξι ως επτά χιλιάδων ανδρών. Μεθαύριο αναχωρώ με μερικούς εκλεκτούς συμπολεμιστές μου για να σας προϋπαντήσω». Ο Σουλιώτης οπλαρχηγός ποτέ δε θα συναντήσει το Βύρωνα, γιατί το ίδιο βράδυ θα σκοτωθεί κατά την εισβολή στο τουρκικό στρατόπεδο.\nΕικόνα 4: «Ο θάνατος του Μάρκου Μπότσαρη στη μάχη του Καρπενησίου» (63Χ91 εκ.), Filippo Marsigli , Αθήνα, Μουσείο Μπενάκη\nΕικόνα 5: "Πρόσφυγες στην Πάργα"(201Χ290 εκ.), Francesco Hayez, 1831, Pinacoteca Tosio Martinego, Μπρέσια Ιταλίας\nΦιλέλληνες Ευρωπαίοι ζωγράφοι\nΕικόνα 6: Φωτογραφία του Λοχαγού Κρατσάιζεν\nΟ φιλέλληνας Καρλ Κρατσάιζεν, ένας αυτοδίδακτος ζωγράφος, ήταν ο άνθρωπος που γνώρισε από κοντά τους ηρωικούς αγωνιστές, σχεδίασε τη μορφή τους και, αφού τους απαθανάτιζε, ζητούσε να βάζουν την υπογραφή τους στο έργο του ως πιστοποιητικό αυθεντικότητας. Ο υπολοχαγός Κρατσάιζεν βρέθηκε στην Ελλάδα ως εθελοντής στο βαυαρικό εκστρατευτικό σώμα, το οποίο είχε ως σκοπό να εκπαιδεύσει τον νέο τακτικό στρατό της Ελλάδας. Έφτασε στην Ελλάδα το 1826 και άρχισε να αποτυπώνει τις εικόνες και τα πρόσωπα που έβλεπε άλλοτε στο Ναύπλιο, τα Αμπελάκια Σαλαμίνας, την Κόρινθο, την Αττική, με κορυφαία ίσως αναφορά τη μάχη στον Ανάλατο. Στη διάρκεια αυτής της μάχης σκοτώθηκε ο Καραϊσκάκης, το πρόσωπο του οποίου σχεδίασε λίγο πριν τον χτυπήσει το μοιραίο βόλι. Στο σχέδιο του Καραϊσκάκη φαίνεται ότι ο «Γιος της καλόγριας» έπασχε από φυματίωση και ήταν καταβεβλημένος. Το βλέμμα του παρέμενε έντονο και ο Κρατσάιζεν τον κάνει με μάτια πυρετώδη. Προλαβαίνει να κάνει μόνο το κεφάλι του.\nΣχεδίασε συνολικά 91 έργα. Τα έργα αυτά έγιναν με μολύβι σε χαρτί μικρού μεγέθους. Επιστρέφοντας στη Γερμανία ο Κρατσάιζεν λιθογράφησε τα σχέδιά του και τα κυκλοφόρησε σε επτά λευκώματα με τον τίτλο «Προσωπογραφίες των διασημότερων Ελλήνων και Φιλελλήνων, μαζί με μερικές απόψεις και ενδυμασίες σχεδιασμένες εκ του φυσικού και δημοσιευμένες απ’ τον Καρλ Κρατσάιζεν». Αξίζει εδώ να σημειώσουμε ότι στις εικόνες του Κρατσάιζεν βασίστηκαν μετέπειτα κορυφαίοι ζωγράφοι, όπως ο Πίτερ Φον Ες και ο Θεόδωρος Βρυζάκης. Χάρη σ’ αυτόν γνωρίζουμε σήμερα την αυθεντική μορφή των μεγάλων αγωνιστών της εθνεγερσίας.\nΕικόνα 7: Σχέδια (εκ του φυσικού) του Κρατσάιζεν που απεικονίζουν τον Καραϊσκάκη και τον Κολοκοτρώνη. Το σχέδιο του Κολοκοτρώνη φέρει και την ιδιόχειρη υπογραφή του Γέρου του Μοριά (1827).\nΟ Πέτερ Φον Ες (Peter von Hess, 1792-1871) ήταν Γερμανός ζωγράφος που απαθανάτισε τις ιστορικές στιγμές της ελληνικής επανάστασης του 1821 καθώς και στιγμιότυπα της εισβολής του Ναπολέοντα στη Ρωσία. Το 1897 ο βασιλιάς της Βαυαρίας Λουδοβίκος του ανέθεσε την απεικόνιση των ηρώων και των σκηνών της ελληνικής επανάστασης στη Στοά του Μονάχου. Για το σκοπό αυτό συνόδευσε τον Όθωνα στην Ελλάδα, όπου παρέμεινε εννιά μήνες, για να γνωρίσει τους τόπους, όπου διαδραματίστηκαν τα γεγονότα του ’21. Ο πίνακας που απεικονίζει την είσοδο του Όθωνα στο Ναύπλιο, ένα γεγονός στο οποίο και ο ίδιος ήταν παρών, βρίσκεται στη Νέα Πινακοθήκη του Μονάχου.\nΕικόνα 8: "Η άφιξη του βασιλιά Όθωνα στο Ναύπλιο"(269Χ415 εκ.), 1835, Πέτερ Φον Ες, Νέα Εθνική Πινακοθήκη του Μονάχου\nΕικόνα 9: ¨Η είσοδος του Όθωνα στην Αθήνα"(250Χ415 εκ.), 1839, Πέτερ Φον Ες, Νέα Εθνική Πινακοθήκη του Μονάχου\nΟ Λουί Ντυπρέ (Louis Dupré, 1789-1837) ήταν Γάλλος ζωγράφος φιλέλληνας και αρχαιολάτρης. Το Φεβρουάριο του 1819 επισκέπτεται την Ελλάδα μαζί με τρεις Άγγλους περιηγητές. Εκείνοι θα αναλάμβαναν τα έξοδα κι αυτός θα τους παρέδιδε ως αντάλλαγμα εικόνες μνημείων και τόπων της χώρας. Τα έργα του από την Ελλάδα δημοσιεύτηκαν το 1825 στο μνημειώδες εικονογραφημένο ταξιδιωτικό χρονικό του, το οποίο περιλαμβάνει σαράντα έγχρωμες λιθογραφίες και έντεκα βινιέτες. Περιέχουν ποικίλους τύπους προσωπογραφίας, πολύ λιγότερα τοπία και ηθογραφικές σκηνές.\nΕικόνα 10: Ο Νικολάκης Μητρόπουλος υψώνει τη σημαία με το σταυρό στα Σάλωνα, την ημέρα του Πάσχα του 1821, Louis Dupre\nΣημαντικοί επίσης Ευρωπαίοι ζωγράφοι που απαθανάτισαν σκηνές της ελληνικής επανάστασης ήταν και οι Καρλ Χάγκ (Carl Haag, 1820-1915), Εμίλ ντε Λανσάκ (Emile de Lansac, 1803-1890), Τόμας Φίλιπς (Thomas Phillips, 1770-1845) και Λουδοβίκος Λιπαρίνι (Ludovico Lipparini, 1800-1856).\nΕικόνα 11: "Η αυτοθυσία", Emile de Lansac, 1828, Μουσείο Ιστορίας και Τέχνης του Μεσολογγίου\nΕικόνα 11: "Ο όρκος του Λόρδου Βύρωνα στον τάφο του Μάρκου Μπότσαρη"(250Χ350 εκ.), Ludovico Lipparini, 1850\nΕικόνα 12: "Έλληνας αγωνιστής"(35Χ25 εκ.), Carl Haag, 1861, Αθήνα, Μουσείο Μπενάκη\nΟ Ευγένιος Ντελακρουά (Ferdinand Victor Eugene Delacroix) γεννήθηκε το 1798 και πέθανε το 1863. Ήταν μεγάλος Γάλλος ρομαντικός ζωγράφος του 19ου αι., που επηρέασε τη ζωγραφική συμβάλλοντας στην ανάπτυξη του ιμπρεσιονισμού. Εμπνεύστηκε από ιστορικά γεγονότα, όπως η ελληνική και η γαλλική επανάσταση, καθώς και από ένα ταξίδι του στο Μαρόκο. «Ο Delacroix ήταν παθιασμένα ερωτευμένος με το πάθος, αλλά ήταν ψυχρά αποφασισμένος να εκφράσει το πάθος, όσο πιο καθαρά γίνεται» είπε γι’ αυτόν ο Charles Baudelaire.\nΈνα από τα πρώτα του, ανατρεπτικά για την εποχή, έργα είναι «Ο θάνατος του Σαρδανάπαλου», εμπνευσμένο από τα ομώνυμα πεντάπρακτα τραγούδια του Βύρωνα. Ο βασιλιάς της Ασσυρίας Σαρδανάπαλος, αφού υπερασπίστηκε την πόλη του, υπέκυψε, όταν ο Ευφράτης ξαφνικά ξεχείλισε και κατέστρεψε τα τείχη. Στον πίνακα βρισκόμαστε σ’ ένα πολυτελές ανατολίτικο δώμα με θησαυρούς, μέσα στο οποίο επικρατεί το χάος. Ο Σαρδανάπαλος με απάθεια παρακολουθεί τους υπηρέτες να δολοφονούν τις γυναίκες του χαρεμιού. Ο οινοχόος στο πλάι του τού προσφέρει μια κανάτα που περιέχει θανατηφόρο δηλητήριο, για ν’ αυτοκτονήσει. Ένας άλλος υπηρέτης θυσιάζει ένα περήφανο άλογο στολισμένο με πολύτιμους λίθους.\nΟ σάλος που προκάλεσε ο πίνακας ήταν μεγάλος. Επί πέντε χρόνια όλοι απέφευγαν το ζωγράφο, ο οποίος δεν έβρισκε κανέναν αγοραστή για τα έργα του.\nΕικόνα 12: "Ο θάνατος του Σαρδανάπαλου"(392Χ496 εκ.), Ευγένιος Ντελακρουά, 1827, Παρίσι, Μουσείο του Λούβρου\nΌταν άρχισε ο αγώνας των Ελλήνων, ο Ντελακρουά ήταν 23 χρονών. Το μεγάλο του αριστούργημα, που θα τον καθιερώσει σαν αρχηγό της ρομαντικής σχολής στη Γαλλία, είναι «Η σφαγή της Χίου», έργο του 1824. Η καταστροφή της Χίου τον Απρίλιο του 1822 συγκίνησε βαθιά όχι μόνο τους Έλληνες αλλά και τους φιλέλληνες Ευρωπαίους. Η σφαγή τουλάχιστον 20000 κατοίκων του νησιού και η αιχμαλωσία πάνω από 45000 προκάλεσαν βαθιά οδύνη και εκδηλώσεις συμπάθειας καθώς και διαμαρτυρίες με εκδόσεις φυλλαδίων και βιβλίων που κυκλοφόρησαν ευρύτατα στην Ευρώπη. Ο περίφημος πίνακας του Ντελακρουά, ο οποίος εκφράζει αυτήν την αγανάκτηση της κοινής γνώμης της Ευρώπης απέναντι στις αποτρόπαιες πράξεις του κατακτητή, τιμήθηκε με χρυσό μετάλλιο ζωγραφικής, ενώ ειπώθηκε ότι ποτέ τέτοια σφαγή δεν απεικονίστηκε με τέτοια τρυφερότητα.\nΕικόνα 13: "Η σφαγή της Χίου"(419Χ354 εκ.), Ευγένιος Ντελακρουά, 1824, Παρίσι, Μουσείο του Λούβρου\nΕικόνα 14: "Ο Έλληνας πολεμιστής"(65,7Χ81,6 εκ.), Ευγένιος Ντελακρουά, 1856, Αθήνα, Εθνική Πινακοθήκη\nΕικόνα 15: "Η Ελλάδα στα ερείπια του Μεσολογγίου"(209Χ147 εκ.) , Ευγένιος Ντελακρουά, 1826, Musée des Beaux-Arts, Μπορντό\nΕικόνα 16: "Ο Μπότσαρης αιφνιδιάζει στρατόπεδο Τούρκων", Ευγένιος Ντελακρουά\nΕικόνα 17: "Μάχη γκιαούρη - πασά" (73Χ63 εκ.), Ευγένιος Ντελακρουά,1835, Παρίσι, Musée Petit Palais\n· Η επιλογή κειμένων και αποσπασμάτων έγινε από το έργο του Αντώνη Κωτίδη, καθηγητή Ιστορίας της Τέχνης στη Φιλοσοφική Σχολή του ΑΠΘ στον τόμο ΕΛΛΗΝΙΚΗ –ΖΩΓΡΑΦΙΚΗ 19ου ΑΙΩΝΑ, ΕΚΔΟΤΙΚΗ ΑΘΗΝΩΝ, 1961, καθώς επίσης και από τους τόμους των εκδόσεων ΜΕΛΙΣΣΑ: ΟΙ ΕΛΛΗΝΕΣ ΖΩΓΡΑΦΟΙ (Δεκέμβριος 1988). Κάποιες δευτερεύουσες πληροφορίες για τους ζωγράφους καθώς και η πλειονότητα των φωτογραφιών αναζητήθηκαν στο διαδίκτυο. Συμπληρωματικά αξιοποιήθηκαν:\n· Ιστορία του Ελληνικού Έθνους, τ.ΙΒ’, σελ.244-246, Εκδοτική Αθηνών, 1975\nΙδιαίτερη επισήμανση: Η εργασία έχει εκπαιδευτικό και όχι κερδοσκοπικό χαρακτήρα, απευθύνεται στους μαθητές και στους εκπαιδευτικούς του 1ου Γυμνασίου Κοζάνης αλλά και σε κάθε ενδιαφερόμενο.\nØ Η επιλογή των κειμένων –αποσπασμάτων και των πινάκων έγινε από τον ζωγράφο Κώστα Ντιο, η πληκτρολόγηση, η διόρθωση και η ανάρτηση από τη φιλόλογο Κατερίνα Χιωτέρη.\nΑναρτήθηκε από katerina στις 7:34 μ.μ.\nΕτικέτες Εορτασμοί Επετείων, Ιστορία και Τέχνη